Opskrift på hæklet hjerte - et skønt lille og let hækleprojekt\nMangler du et let hækleprojekt, så er dette et godt bud – et hæklet hjerte.\nDu kan bruge det til jul, valentines dag eller hvad der nu lige passer dig. Og der er jo ingen der siger, at hjerter kun skal være røde, selv om det er den farve jeg har hæklet dem i 🙂\nJeg har hæklet hjertet i 2 forskellige versioner. Der er ikke stor forskel i opskriften, men jeg synes alligevel det giver forskellige udtryk. Eneste forskel er, om du hækler omgang 19 eller ej. Se beskrivelsen i opskriften herunder.\nHæklet hjerte – Øverst hjerte version 2, nederst hjerte version 1\nDet skal du bruge til et hæklet hjerte\nGarn i rødlige nuancer eller den farve du gerne vil have hjertet i.\nHjertet kan strikkes i alle tykkelser garn. Jo tykkere garn, jo større hjerte.\nFx 1 nøgle tykt bomuldsgarn (8 eller 8/8) og nål 4 eller den nål du skal bruge for at få en tæt hækling. Eller 1 nøgle bomuldsgarn i almindelig tykkelse (8/4) og nål 2½ eller den nål du skal bruge for at få en tæt hækling.\nFyld til hjertet. Jeg bruger syntetisk/fiberfyld, så kan hjertet nemlig vaskes, hvis det bliver nødvendigt.\nOmgangene på hjertet afsluttes ikke, dvs. du fortsætter den nye omgang uden at afslutte omgangen med en kædemaske.\nmr magisk ring\nnm næste maske\nKupler på hæklet hjerte (der hækles 2 af disse)\nLav en magisk ring (mr)\n1. omg. 6 fm i den magiske ring (6)\nDet er vigtigt, at det næste ikke bliver alt for stramt. Husk at hæfte ende på tråden samtidig med at du hækler maskerne.\n2. omg.: *2 fm i hver maske* 6 gange (12)\n3. omg.: *1 fm, 2 fm i nm* 6 gange (18)\n4. omg.: *1 fm, 2 fm i nm, 1 fm* 6 gange (24)\n5. omg.: 1 fm i hver maske (24)\n6. omg.: *3 fm, 2 fm i nm* 6 gange (30)\n7. omg.: *2 fm, 2 fm i nm, 2 fm* 6 gange (36)\n8. omg.: 1 fm i hver maske (36)\nKuppel nr. 1: Hækl en km i næste maske. Træk garnet gennem løkken og hæft tråden.\nKuppel nr. 2: Følg opskriften oven for, men ikke den del, hvor der står ”Kuppel nr. 1”. Du skal ikke afslutte kuppel nr. 2, men fortsætte, som beskrevet nedenfor.\nHækl kuplerne sammen og fortsæt på hjertet\n9. omg.: Med garnet fra Kuppel nr. 2, hækler du 1 fm i Kuppel nr. 1, så kuplerne hænger sammen. Jeg begynder et par masker før midten på Kuppel nr. 1, hvor jeg lukkede af. Sæt samtidig en maskemarkør i den fm du lige har hæklet (første fastmaske på omgangen).\nHækl herefter 1 fm i hver maske rundt på Kuppel nr. 1.\nFor at sikre, at der ikke bliver hul mellem kuplerne, hækler jeg en fastmaske i den første fastmaske jeg hæklede (bare fra den side du nu er ved) og i den fastmaske på Kuppel nr. 2, som er sidste fastmaske på forrige omgang (bare fra den side du nu er ved).\nFortsæt med 1 fm i hver maske rundt på Kuppel nr. 2, til maskemarkøren (74).\nHar du en maske for meget eller for lidt nu, så gør det ikke så meget. Så skal du bare sørge for, at justere maskeantallet til 72 masker, dvs. tage en ekstra maske ind eller ud på 10 omgang.\n10. omg.: 2 m sm, 35 fm, 2 m sm, 35 fm (72) – Husk maskemarkør i første maske\n11. omg.: *3 fm, 2 m sm, 3 fm* 9 gange (63)\n12. omg.: 1 fm i hver m (63)\n13. omg.: *5 fm, 2 m sm* 9 gange (54)\n14. omg.: 1 fm i hver m (54)\n15. omg.: *2 fm, 2 m sm, 2 fm* 9 gange (45)\n16. omg.: 1 fm i hver m (45)\n17. omg.: *3 fm, 2 m sm* 9 gange (36)\n18. omg.: 1 fm i hver m (36)\nI version 1 af hjertet, hækles omgang 19. I version springer du over omgang 19.\n19. omg.: 1 fm i hver m (36)\n20. omg.: *1 fm, 2 m sm, 1 fm* 9 gange (27)\n21. omg.: 1 fm i hver m (27)\n22. omg.: *1 fm, 2 m sm* 9 gange (18)\nFyld hjertet godt op, men så du stadig kan hækle videre.\n23. omg.: 1 fm i hver m (18)\n24. omg.: *2 m sm* 9 gange (9)\n25. omg.: 1 fm i hver m (9)\nFyld det sidste af hjertet op.\n26. omg.: *2 m sm* 4 gange, 1 fm (5)\nTræk garnet igennem løkken. Luk hullet ved at trække garnet igennem yderste løkke på hver af de 5 fm indefra og ud – træk herefter til, så hullet lukkes.\nSe nedenfor, hvis du vil have en snor på hjertet til at hænge den i. Hvis du ikke vil have det, så hæft ende.\nHvis du vil have en snor på hjertet til at hænge det i\nVil du gerne have en snor, som hjertet kan hænge i? Så foreslår jeg, at du klipper garnet, så du har en lang garnende tilbage (læs det hele først, så du kan vurdere, hvor lang en garnende du har behov for).\nNår du har lukket af, så skal du trække garnet ind gennem hjertet, fra bunden op til mellem de 2 kupler. Her fæstner du så garnet.\nVil du bare have en løs snor, som er let at binde om ting, så behøver du ikke gøre mere.\nVil du have en løkke, som hjertet kan hænge i, så skal du lave løkken så lang du vil have den. Herefter fæstner du garnenden mellem de 2 kupler, hvor du også har fæstnet den anden ende af snoren lige før. Hæft ende og klip garnet.\nOg så har du et skønt hæklet hjerte 🙂\nProjekt færdigt Januar 2017\nStørrelse på hjerter Lille hjerte: Ca. 8 cm fra top til bund\nStort hjerte: Ca. 13 cm fra top til bund\nGarntype Lille hjerte: Mayflower Cotton 8\nStort hjerte: Stof og stil, Heavy Cotton\nStrikkefasthed på garn 10 cm = 18 masker på pind 4½\nLøbelængde på garn 50 gram = 80 meter\nNålestørrelse brugt Lille hjerte: 2½\nStort hjerte: 4\nLille hjerte: Mayflower Cotton 8 Rød 1411 1\nStort hjerte: Stof og stil, Heavy Cotton Mørk rød – 1\nVersion 1 af hjertet\nVersion 2 af hjertet\nThis entry was posted in Eget design, Hækling and tagged Egne opskrifter, Hæklerier.\n← Evighedstæppet – hæklet tæppe af firkanter\nSkønne hæklede sko formet som en tank →\nLouise Kunkel says: 18. marts 2020 at 18:53\nJeg er 18 år gammel og vil rigtig gerne hækle et hjerte til min kæreste. men jeg sidder simpelhed fat i 6. omgang. I mit hoved giver det ikke meningen at jeg skal stoppe med 3 fm, 2 fm i nm allerede efter 6 gentagelser da jeg jo så ikke kommet hele vejen rundt og så passer 7. og 8. omgang jo ikke.\nhåber du har tid til at smide et svar\nkærlig hilsen Louise Kunkel\nMette says: 18. marts 2020 at 20:22\nSikke en fantastisk idé 🙂\nEfter 5. omgang skal du have 24 masker på omgangen. Det antal masker du skal have efter hver omgang, er det antal, som er angivet i parentesen efter hver linje.\nHvis du har 24 masker efter 5. omgang, så burde *3 fm, 2 fm i nm* 6 gange passe, da de 3 fm, 2 fm i nm dækker 4 masker og det gør du i alt 6 gange (4 x 6 = 24 masker). Da du hækler 2 fm i hver 4 maske, så når du i alt op på 30 masker, når du har hæklet 6. omgang.\nHvis du har for mange masker, så kan det være du har glemt den ene fastmaske på 4. omgang – *1 fm, 2 fm i nm, 1 fm*. Så vil du nemlig nå op på 30 masker her, hvor du kun skal have 24 masker.\nJeg håber mit svar hjælper. Hvis ikke så er du velkommen til at vende tilbage 🙂


Iotron har indgået aftale med cybersikkerhedsfirmaet Nelysis | SecurityWorldMarket.com\nCanadiske Iotron har underskrevet en distributionsaftale for de nordiske markeder med amerikanske Nelysis, som udvikler og producerer intelligente løsninger til cybersikkerhed.\nIotron vil i henhold til aftalen distribuere Nelysis Vanguard, det første cybersystem, der er specielt designet til at opdage, klassificere og afbøde virkningerne af cyberangreb mod sikkerhedsnetværk.\nMed hensyn til den hurtigt voksende installerede base af ofte ubeskyttede IoT-enheder, der er forbundet med IP-netværk, er Vanguard løsningen på en række trusler inden for it-sikkerhed, ifølge Juha Järvinen, CEO i Iotron.\n- Nelysis har udviklet en helt unik og innovativ teknologi til at overvåge og analysere trafikken på et helt sikkerhedsnetværk. Med Nelysis kan vi endelig levere en løsning, som beskytter vores kunder mod cybertrusler, uanset mærker på f.eks. kameraer eller kortlæsere installeret på netværket. Vi ser samarbejdet med Nelysis som en strategisk styrkelse af Iotrons samlede tilbud på det stadig mere nuancerede marked for it-sikkerhed, siger han.\nElin Falk, Business Area Manager for Network Systems og Cyber Security hos Iotron er enig. Hun mener, at Nelysis Vanguard med sit eksemplariske og intuitive dashboard for sikkerhedstrusler og kommunikationsform samt de fleksible søgeindstillinger i systemet bidrager til en væsentlig forøgelse af både sikkerhedsniveauet og bevidstheden om status for kundernes netværk.\n- Jeg er overbevist om, at systemets funktionalitet vil blive værdsat af mange af vores kunder i de nordiske lande, siger Elin Falk.\nEnrico Dani, CEO, hos Nelysis Europe, er også tilfreds med den underskrevne distributionsaftale med Iotron.\n- Iotron, med sit kendte team, sine stærke kundeforhold og sin ekspertise i at give merværdi til integratorerne, er en fremragende partner for Nelysis med henblik på at opbygge og yderligere styrke vores markedstilstedeværelse i Norden. Jeg ser nu frem til at arbejde aktivt med Iotron, konkluderer han.


Møllersvend Rasmus Jensen\nRasmus Jensen var min oldefar på min farfars side og blev født den 10. februar 1852 i et lille skovløberhus i "Mallings Kløft" på et sted, hvor terrænet skråner krafttigt ned mod Ulvsund. Mallings Kløft ligger umiddelbart til venstre for Farøbroen, når man kører fra Sjælland til Falster. Umiddelbart til højre for broen ligger Bakkebølle og Bakkebølle Fredskov.\nRasmus Jensen var søn af insidder Jens Olsen - født 25. marts 1817 i Bakkebølle, Vordingborg og hustru Else Margrethe Henriksdatter - født 21. juni 1820 i Vestenbæk, Kalvehave, Præstø.\nRasmus's far har formentlig arbejdet for godsejer Peter Neergaard Malling, som ejede godset Stensbygård og de tilhørende jorder og huse indtil 1860, hvor hans søn overttog godset. Skovløberhuset hørte under Stensbygård.\nGanske kort efter sin konfirmation flytter Rasmus 14 1/4 år gammel til Nykøbing Sj, nærmere betegnet til Asmindrup Mølle, hvor han indlogeres hos mølleren på møllen Lars Hansen og hans familie. Rasmus har måske været i lære hos Lars Hansen. I 1870 tituleres Rasmus i hvert fald i folketællingen som møllersvend. Den 1. november 1870 flytter Rasmus fra Højby til Nykøbing Sjælland og tager ansættelse som møllersvend hos møller C.S. Jensen, som er møller på Grønnehave Mølle i Nykøbing i perioden 1868 - 1874.\nI maj måned 1872 vies Rasmus i en alder af 20 år til den 22-årige Caroline Christiansdatter, som havde bopæl på Vester Lyng i Nyk. Sjælland. Her boede hun sammen med sine forældre Niels Christian Christiansen og Sidse Hansdatter. Rasmus boede da stadig hos møller C.S. Jensen.\nCaroline var gravid på bryllupsdagen, og den 15. august 1872 får Caroline og Rasmus deres første barn, som de døber Anna Jensine Cecilie Jensen.\nI oktober 1874 får Caroline og Rasmus deres 2. barn - en søn. Sønnen er imidlertid svagelig, og Jens Christian Henry Jensen hjemmedøbes den 28. okt. - samme dag som han dør.\nI starten af 1875 - nærmere betegnet den 13. februar 1875 - må Rasmus og Caroline lide den kranke skæbne, at deres eneste levende barn - Anna Jensine - dør i en alder af kun 2 1/2 år. Rasmus og Caroline er nu barnløse igen.\nPå trods af de barske vilkår bliver Caroline kort tid efter Anna Jensines død gravid igen, og i december 1875 føder Caroline deres 3. barn - endnu en søn - og måske som en erstatning for deres første søn navngav de også denne søn Jens Christian efterfulgt af Anthon Jensen - Jens Christian Anthon Jensen.\nI marts 1878 fødes endnu et barn - en pige. Som tilfældet var med navnet Niels Christian, så ville Rasmus og Caroline åbenbart have en datter med navnet Anna Jensine, for de døber deres fjerde barn Anna Jensine Caroline. Igen samme fornavn som deres første barn fik. Desværre havde de heller ikke heldet med sig med deres 2. datter, for allerede i en alder af 9 mdr. må de begrave Anna Jensine i december måned 1878.\nDet er næsten ikke til at forstå det, men de voksne kæmper videre. Allerede kort tid efter Anna Jensine's død er Caroline atter gravid, og i oktober 1879 føder Caroline sit sidste barn - Marie Christine Rasmine Jensen. Men ak. Generne er åbenbart svage, for igen må de efter kun 3 mdr. begrave deres femte barn.\nDe står nu ved folketællingen i 1880 tilbage med eet levende barn - Jens Christian Anthon. Han er nu næsten 5 år. Rasmus har her i 1880 købt sine svigerforældres hus i Vester Lyng, og Rasmus og Caroline har taget Carolines forældre på aftægt, hvilket betyder, at "de gamle" bor til leje hos børnene. Det var ret normalt på den tid.\nUlykkerne er dog endnu ikke forbi. Om det skyldes de mange døde børn ved jeg ikke, men allerede 1 år efter det sidste barn døde står Caroline for tur. Rasmus's kone Caroline dør den 2. dag i året 1881. Hun bliver kun 31 år gammel. Sikken en historie. Det må have sat sine spor hos Rasmus Jensen, som nu som det eneste står tilbage med den 5-årige Jens Christian Anthon.\nLivet skal gå videre - og det gør det.\nEnkemanden Rasmus Jensen forelsker sig igen, og den 23. januar 1883 bliver den nu 30-årige Rasmus gift med den unge Maren Kirstine Dorthea Marie Madsen. Maren er kun 21 år i 1883. Kirkebogen vidner om, at Rasmus må have haft et rigtig godt forhold til sin afdøde hustrus forældre, for som forlovere til brylluppet med Maren Kirstine står Carolines morbror Niels Jensen og Carolines far Christian Christiansen.\nSom set så ofte, så får man travlt med at gifte sig, når pigen er gravid. Det var Maren Kirstine også, da hun blev gift med Rasmus i januar 1883, og allerede i april 1883 fødte Maren Kirstine sit første barn Niels Elton Jensen.\nSå går det ellers slag i slag.\n18. august 1884 fødes Jens Valdemar Fredskov Jensen. Interessant er det, at Jens er det første barn, som døbes med navnet Fredskov. Alle øvrige får navnet senere ved bevilling fra Frederiksberg Birk.\n22. marts 1887 fødes Ana Kirstine Caroline Jensen.\n7. maj 1889 fødes Rasmine Marie Jensen. På tidspunktet for Rasmines fødsel er Rasmus og Maren Kirstine flyttet til Holbæk.\nRasmus Jensen flyttede i 1889 fra Nykøbing Sj, til Holbæk og fik job på Holbæk Dampmølle.\nVed folketællingen i 1890 bor Rasmus og Maren Kirstine på Ahlgade i Holbæk.\n24. oktober 1892 fødes Else Margrethe Jensen på Ahlgade i Holbæk.\nInden 1895 bygger Rasmus Jensen et hus til familien på Kastanievej 12 i Holbæk.\n8. januar 1895 fødes Hans Christian Jensen. Hans Christian bliver det eneste af de børn, som Rasmus får med Maren Kirstine, som ikke lever udover spædsbarnsalderen. Hans Christian dør den 17. april 1895 kun godt 3 mdr. gammel.\n6. maj 1896 fødes Carl Christian Bernhard Jensen.\n3. oktober 1898 fødes Anna Louise Ingeborg Jensen.\nVed folketællingen i 1901 bor 5 børn hjemme på Kastanievej 12.\n27. februar 1902 fødes min farfar Henry Ingman Jensen.\n19. august 1904 slutter festen med fødslen af Karen Lora Kamma Jensen.\nRasmus Jensens familie er nu "pludselig" blevet stor. 1 levende søn fra 1. ægteskab og 9 levende børn af 2. ægteskab.\nVed folketællingen i 1906 bor familien stadig i Rasmus's hus på Kastanievej og 5 børn (de yngre) bor stadig hjemme.\nVed folketællingen i 1911 bor de stadig på Kastanievej, og Rasmus Jensen har ved den lejlighed (og i 1916) opgivet sin stilling som møller ved Dampmøllen i Holbæk. En møller kan sammenlignes med en produktionsdirektør i en dansk virksomhed, men det er endnu ikke lykkedes mig at dokumentere, om Rasmus i sin karrieres efterår fik kæmpet sig op til at være møller eller om han fortsatte som møllersvand. Rasmus Jensen indskrives i folketællingen i 1916 med en varig arbejdsnedsættelse p.g.a. brystkatar - måske kræft i halsen. Det lyder som en sandsynlig lidelse for en møllersvend, som har arbejdet på en mølle, siden han var 14 år gammel.\nI en alder af 65 år sov Rasmus Jensen ind i hjemmet på Kastanievej den 25. marts 1917. Han blev begravet på Holbæk Kirkegård den 1. april 1917.\n15 børn og et langt liv som møllersvend blev det til. GODT GÅET, Rasmus Jensen.\nDet var historien om min oldefar Rasmus Jensen.\nDu kan læse om Rasmus Jensens 15 børn ved at klikke på knappen "Rasmus's mange børn"\nHerefter følger lidt yderligere oplysninger om Rasmus Jensens 2 hustruer.\nRasmus's første kone Caroline er som efternavnet antyder datter ef en mand med fornavnet Christian - gårdmand Niels Christian Christiansen - født omkring 1811 i Egebjerg, Holbæk og hans hustru Sidse Hansdatter - født omkring 1811 i Højby, Holbæk.\nCaroline er født den 10. september 1849 i Nykøbing Sjælland - nærmere betegnet på Lyngen. Lyngen er idag et stort sommerhusområde, men dengang var det "ude på landet" nord for Nykøbing Sjælland. Hun havde en yngre broder Jens Peder Christiansen, som er født 17. juli 1845 også i Nykøbing Sjælland.\nSom faddere til dåbens af Caroline stod bl.a. hendes moster Sophie Hansdatter og hendes farbror Peder Christiansen af Hørby.\nCaroline fik en hård skæbne. Hun fødte 5 børn sammen med Rasmus, men kun 1 barn - Jens Christian Anthon - overlevede de første barneår. Caroline fødte Anna Jensine, da hun var 23 år gammel. Hun døde 2 1/2 år gammel.. Så fødte hun Jens Christian Henry som 25 årig. Han døde 6 dage gammel. Så fødte hun den eneste "overlevende" Jens Christian Anthon, da hun var 26 år gammel. Herefter kom Anna Jensine til, da Caroline var 28 år. Anna døde godt 1/2 gammel. Endelige fødte Caroline som 30-årig Marie, som kun fik 3 mdr. at leve i.\nSom en absurd afslutning døde Caroline allerede som 31-årig i 1881. Et kort og sikkert stridsomt liv var slut.\nMaren Kirstine Dorthea Marie Madsen:\nMaren Kirstine Dorthea Maria Madsen ses her til venstre fra en avisartikel i anledning af hendes 90 års fødselsdag den 17. oktober 1951. På det tidspunkt boede hun på De gamles Hjem, Smithsvej 1 i Holbæk. Ældrehjemmet hedder i dag "Holbækhus".\nMaren Kirstine Dorthea Marie Madsen blev født i Starreklinte lige syd for Dragsholm Slot den 17. oktober 1861. Hun er datter af Jens Madsen - født den 17. maj 1834 i Faurbo, Særslev og hans hustru Kirstine Jensdatter - født den 5. juni 1835 i Hjembæk, Tuse.\nMaren blev tilsyneladende ikke opforstret af sine biologiske forældre. I hvert tilfælde er det både ved folketællingen i 1870 og 1880 - hvor Kirstine var 18 år gammel - anført, at hun bor på en gård i Hørve som plejebarn hos sine morbror Niels Jensen og hans hustru Ane Andersen.\nDen 27. januar 1883 blev Kirstine i Hørve Kirke gift med enkemanden Rasmus Jensen. Sammen med Rasmus får Kirstine i en periode over 21 år 10 børn, hvoraf de 9 levede ud over de spædbarnsalderen. (Se nærmere under Rasmus Jensen). Hun føder sit sidste barn Kamma i en alder af 42 år.\nKirstines mand Rasmus bliver på hans sidste år svagelig på grund af hans støvede arbejde på møllerne, og da han dør i 1917 sidder Kirstine tilbage med de 2 yngste børn Ingmann og Kamma. Kirstine søger om tilladelse til at sidde i udskiftet bo efter Rasmus, og skifteretten i Holbæk giver tilladelsen den 17. maj 1917. Der er ingen nævneværdige værdier i boet, men sagsbehandlere benævner i tilladelsen Kirstine som "en huslig og forstandig kvinde"..\nKirstine bliver boede en årrække i huset på Kastanievej, men allerede i 1921 er huset dog blevet solgt til portør N. Hansen, og Kirstine og den yngste datter Kamma er ny flyttet op på loftet og bor til leje.\nI 1939 - hvor alle børn er flyttet hjemmefra - flytter Kirstine ind på alderdomshjemmet "De gamles Hjem" på Smithsvej i Holbæk. Her bor Kirstine til sin død den 3. januar 1954. Hun var da 92 år gammel. Kirstine blev stedt til hvile på Holbæks gamle kirkegård ved siden af Rasmus Jensen.\nDa Kirstine i 1952 fyldte 90 år blev der bragt en avisartikel i den lokale avis, og Kirstine giver her udtryk for et vist mismod med sit ældre liv. Hun citeres for at sige, at "Jeg har taget det hele, som det nu kommer" og "der er ikke andet at gøre end at sidde i en stol og drive tiden hen". En af hendes få glæder er, at hun dagligt går en tur med til hendes yngste datter Kamma. Her kan hun vaske lidt op og få en kaffetår.\nKirstine slutter interviewet af med at sige:\n"Lykkelig ? næh, det er jeg vel ikke, men jeg er heller ikke ulykkelig. Jeg tager tingene, som de kommer."\nDer er nok heller ikke noget at sige til, at en dame på 90 år, som har brugt 21 år af sit liv på at føde og opforstre børn, og hvor alle børn på nær eet ar flyttet til København, er lidt mismodig.\nKirstine var en sej kvinde. Det er der ingen tvivl om.\nHar du yderligere oplysninger eller kommentarer, så kontakt mig venligst på fredskov@mail.dk\n1852 - 10/2: Født i Mallings Kløft, Bakkebølle\n1866 - foråret: Konfirmeret i Kalvehave\n1866 - 24/4: Flytter til Asmindrup Mølle ved Holbæk.\n1870 - 1/11: Flytter fra Højby til Nykøbing.\n1872 - 8/5: Vies til Caroline Christiansdatter\n1872 - 15/8: Anna Jensine Cecilie Jensen fødes i Nykøbing. Sj.\n1874 - 22/10: Jens Christian Henry Jensen fødes i Nykøbing Sj.\n1874 - 28/10: Jens Christian dør kun 6 dage gammel.\n1875 - 13/2: Anna Jensine dør 2 1/2 år gammel.\n1875 - 18/12: Jens Christian Anthon Jensen fødes i Nykøbing Sj.\n1878 - 27/3: Anna Jensine Caroline Jensen fødes i Nykøbing Sj.\n1878 - 4/12: Anna Jensine Caroline Jensen dør kun 9 mdr. gammel.\n1879 - 15/10: Marie Christine Rasmine Jensen fødes i Nykøbing Sj.\n1880 - 17/1: Marie Christine Rasmine dør kun 3 mdr. gammel.\n1880 - 1/2: Rasmus og Caroline bor i Vester Lyng i Nykøbing Sj.\n1881 - 2/1. Caroline Christiansdatter dør - 31 år gammel.\n1883 - 23/1: Rasmus vies til Maren Kirstine Dorthea Marie Madsen af Hørve.\n1883 - 15/4: Niels Elton Jensen fødes i Nykøbing Sj.\n1884 - 18/8: Jens Valdemar Fredskov Jensen fødes i Nykøbing Sj.\n1887 - 22/3: Ane Kirstine Caroline Jensen fødes i Nykøbing Sj.\n1889 - 7/5: Rasmine Marie Jensen fødes i Holbæk..\n1890 - 1/2: Rasmus og Maren Kirstiine bor på Ahlgade i Holbæk.\n1892 - 24/10: Else Margrethe Jensen fødes i Ahlgade i Holbæk.\n1895 - 8/1: Hans Christian Jensen fødes på Kastanievej i Holbæk\n1895 - 17/4: Hans Christian dør i en alder af godt 3 mdr.\n1896 - 6/5: Carl Christian Barnhard Jensen fødes på Kastanievej i Holbæk.\n1898 - 3/10: Anna Louise Ingeborg Jensen fødes på Kastanievej 12 i Holbæk.\n1901 - 1/2: Rasmus og Maren Kirstiine bor på Kastanievej i Holbæk.\n1902 - 27/2: Min farfar Henry Ingmann Jensen fødes på Kastanievej i Holbæk.\n1904 - 19/8: Karen Kamma Lora Jensen fødes på Kastanievej i Holbæk.\n1906 - 1/2: Rasmus og Maren Kirstiine bor på Kastanievej i Holbæk.\n1911 - 1/2: Rasmus og Maren Kirstiine bor på Kastanievej i Holbæk.\n1914 - 29/9: Rasmus og hovedparten af hans børn fra sidste ægteskab får af birkedommeren i Frederiksberg ret til at føre familienavnet Fredskov efter Jensen. Efternavnet er herefter Jensen Fredskov.\n1916 - 1/2: Rasmus og Maren Kirstiine bor på Kastanievej i Holbæk.\n1917 - 25/3: Rasmus Jensen afgår ved døden i en alder af 65 år.\nPejlemærker specielt for Caroline Christiansdatter:\n1849 - 10/9: Caroline fødes på Vester Lyng i Nykøbing Sjælland.\n1849 - 10/10: Døbes i kirken i Nykøbing Sjælland.\n1863 - 4/10: konfirmeres i Nykøbing Sjælland. - bor stadig på Vester Lyng.\n1881 - 2/1: Caroline dør i en alder af 31 år.\n1881 - 10/1: Caroline begraves på kirkegården i Nykøbing Sjælland.\nØvrige pejlemærker - Se Rasmus Jensen.\nPejlemærker specielt for Maren Kirstine Dorthea Marie Madsen:\n1861 - 17/10: Maren Kirstine fødes i Starreklinte ved Nekseløbugten.\n1861 - 7/12: Døbes.\n1870 - 1/2: Bor som plejebarn hos sin morbror Niels Jensen og hans hustru Ane Andersen på en gård i Hørve.\n1880 - 1/2: Bor stadighos Niels Jensen og hans hustru Ane Andersen på en gård i Hørve.\n1883 -27/1: Kirstine gifter sig i en alder af 21 år med Ramus i Hørve Kirke..\n1917 - 17/5: Ved skifteretten i Holbæk gives Kirstine ret til at sidde i udskiftet bo efter Rasmus Jensens død.\n1921 - 1/2: Bor stadig på Kastanievej i Holbæk.\n1925 - 1/2: Bor stadig på Kastanievej med den yngste datter Kamma.\n1930 -1/2: Bor stadig på Kastanievej sammen med Kamma.\n1939: Kirstine flytter på plejehjem på Smitsvej i Holbæk.\n1954 -3/1: Kirstine dør på i en alder af 92 år på "De gamles hjem" i Holbæk.\n1954 - 9/1: Kirstine begraves på Holbæks gamle kirkegård (Skt. Nikolaj).


Lokal målmand skifter til TTH Holstebro | ugeavisen.dk\nLokal målmand skifter til TTH Holstebro\n- Det er et stort skridt for mig og en chance, jeg må tage, siger Ronnie Nicolaisen om sit skifte fra Lemvig-Thyborøn Håndbold til TTH Holstebro. Foto: Louise Boo\nDet bliver den 26-årige ligamålmand, Ronnie Nicolaisen fra Lemvig-Thyborøn Håndbold, der sammen med Josip Cavar skal danne målmandsduoen i TTH Holstebro i næste sæson.\n31 dec. 2020 kl. 05:54\nHolstebro: Ronnie Nicolaisen, 26-årig ligamålmand fra Lemvig-Thyborøn Håndbold, har underskrevet en et-årig aftale med TTH Holstebro. Aftalen gælder fra sæson 2021 til 2022, og med aftalen har håndboldklubben sat navne på klubbens målmænd de kommende år.\n- Holstebro og TTH betyder noget helt specielt for mig. Jeg har boet i byen og spillet i klubben tidligere. Jeg kender omgivelserne og en masse gode folk. Det betyder meget at have en fornemmelse af, at skiftet er naturligt, og samtidig er TTH Holstebro en fed klub, som har ambitioner om at vinde medaljer. Det vil jeg gerne være med til at bidrage til, siger Ronnie Nicolaisen i en pressemeddelelse.\nDa chancen bød sig, var der ingen tvivl om at gribe muligheden for et comeback til TTH Holstebro og Gråkjær Arena:\n- Det er et stort skridt for mig og en chance, jeg må tage. Jeg er glad for tilliden, og jeg ser det som en god udfordring, hvor jeg i det kommende år kan vise mit spil frem, forklarer Ronnie Nicolaisen.\nRonnie Nicolaisen har tidligere - fra 2011 til 2015 - haft et samarbejde med TTH Holstebro. Dengang var han en del af klubbens talentakademi og udviklede sig under målmandstræner Michael Bruun til senere at blive ligamålmand hos både Mors-Thy Håndbold og Lemvig-Thyborøn Håndbold.\nNu kommer den lokale målmand altså tilbage til klubben, og det glæder cheftræner Søren Hansen sig til.\n- Vi har et stort kendskab til Ronnie, både som person og som spiller, og vi konstaterede hurtigt i vores dialog, at Ronnie Nicolaisen ville klubben, og at han har store sportslige mål. På trods af at vi får Sander Heieren til klubben i 2022, så er Ronnie stadig klar til et samarbejde og vil arbejde hårdt for succes med os som klub. Det tager vi hatten af for, siger Søren Hansen.\nRonnie er en høj og stor målmand på over to meter, og han har opbygget stor erfaring med skytterne fra den danske liga. Det håber jeg, vi kan drage nytte af.\nSøren Hansen, cheftræner om den nye målmand\nSøren Hansen, der tidligere har været træner for Ronnie Nicolaisen i Mors-Thy Håndbold, fremhæver hans kompetencer.\n- Ronnie er en høj og stor målmand på over to meter, og han har opbygget stor erfaring med skytterne fra den danske liga. Det håber jeg, vi kan drage nytte af. Så jeg glæder mig til at arbejde sammen med ham igen. Han fylder godt i målet, har et bredt vingefang og er stærk på straffe og nærskud, siger Søren Hansen.\nMed det nye målmandspar fra næste sæson, Josip Cavar og Ronnie Nicolaisen, siger klubben farvel til de nuværende målmænd, Sebastian Frandsen og Rickard Frisk, som stopper i klubben efter denne sæson.\n- Vi vil gøre alt for, at Frandsen og Frisk får en flot afslutning i klubben og takker dem for deres indsats, tilføjer cheftræneren.


Palram SanRemo udestue i hvid 3 x 4,25 meter, Online\nForside > Have > Terrasseoverdækning og udestuer > Palram SanRemo udestue i hvid 3 x 4,25 meter\nDewalt og Black+Decker kampagne\nPalram SanRemo udestue i hvid 3 x 4,25 meter\nhos leverandør. Leveringstid 3 - 4 uger\nVejl. pris DKK 35.999,00\n| Leverandørens originalnr.: S540-000\nPalram SanRemo udestue i hvid 3 x 4,25 meter.\nSanRemo er en udestue fra Palram, som giver dig det perfekte udendørs opholdsrum. SanRemo er yderst robust og kan modstå sne, hård vind, kraftig regn og hagl. Kort sagt er udestuen perfekt til de danske vejrforhold.\nDen hvide udestue giver dig og din familie mulighed for at sidde "udenfor" uanset årstiden. Mange har deres udestue ud mod haven, hvor den er omkranset af træer, græs og blomster. Er vejret for dårligt til at sidde ude i det fri, er udestuen et fantastisk alternativ!\nNår sneen har lagt sig, kan I hygge jer i udestuen med varm kakao, familiespil eller bare hyggeligt samvær. Du bestemmer selv, hvordan udestuen skal indrettes. Du kan, ligesom på billedet, have et sofasæt med sofabord, eller du kan have bord og stole, så I også har muligheden for at spise morgenmad, frokost eller invitere gæster til middag.\nUdestuen har dobbelte skydedøre på hele 3 sider, så du hurtigt kan komme ind og ud. Dørene kan du desuden låse indefra med en hovednøgle. Konstruktionen på udestuen er forstærket med kraftige profiler og robust aluminiumsramme, der modstår rust. Højden er maksimum 310 cm, men ønsker du en lavere højde, kan den sagtens indstilles. Minimumshøjden er 285 cm.\nTaget består af polycarbonatplader, som er UV-beskyttede. Også akrylvæggene beskytter mod UV-stråler. En justerbar tagrende er indbygget i udestuen, der indsamler og dræner vand effektivt.\nMonteringen af udestuen er nem og ligetil. Det er dog vigtigt, at du kontrollerer, at jordoverfladen er plan, afbalanceret og i en 90 graders vinkel til støttevæggen, før du monterer. Se monteringsvideoen nedenfor.\n- 10-års garanti\n- Snebelastning 150 kg/m2\n- Vindbestandig 33 m/s\n- Vandbestandig 42 mm/t\n- Højde til tagrende: 212 cm\n- Højde i udestue: 285-310 cm\nPalram SanRemo udestue i hvid 540-000.\nVi bytter dine julegaver frem til 1. februar 2020


TÅREVÆDET REVANCHE MOD FCK\nHjemSportTÅREVÆDET REVANCHE MOD FCK\n13. maj 2019 MinByHerning.dk Sport\nFC Midtjylland slog søndag københavnerne med hele 4-0 i en kamp, der blandt andet bød på en speciel scoring.\nFC Midtjylland skulle søndag aften revanchere de seneste ugers dårlige resultater, da FC København besøgte MCH Arena.\nSenest var det OB, der slog Ulvene med 3-1, og derfor var Ulvene opsatte på at komme godt fra start mod FCK.\nDet var en kamp, der bølgede frem og tilbage i første halvleg. De helt store chance udeblev de første 20 minutter, men så fik de 7343 tilskuere også en scoring at varme sig på.\nEfter 21 minutter sendte Kian Hansen nemlig en lang bold i dybden, hvor Paul Onuachu dukkede op. Han blev løbet i møde af FCK-keeper Stephan Andersen, der dog sparker hul i luften, da han vil cleare bolden. Dermed kunne Onuachu frit løbe ned og prikke den i det tomme mål.\nEfter målet tog FC Midtjylland mere af kontrollen over kampen. FCK-spillerne var farlige på kontraangreb, men ikke nok til at teste Mikkel Andersen i målet.\nDerfor gik de to hold også til pause med 1-0-føringen til hjemmeholdet.\nDer skulle kun gå syv minutter af anden halvleg før FC Midtjylland-spillerne igen var farlige foran mål. Her tog Wikheim bolden på højrekanten og driblede ind mod midten. Herfra satte han turbo på og satte FCK-forsvaret af. Han spillede bolden mod Evander i højre side af FCK-feltet, og brasilianeren trillede bolden ind i modsatte hjørne til 2-0.\nDet var generelt hjemmeholdet, der sad mest på spillet i anden halvleg, og FCK kom kun enkelte gange frem til afslutninger mod Mikkel Andersen. FCM-keeperen havde dog godt styr på dem.\nBlandt andet havde Evander flere gode afslutninger fra 25-30 meter, mens også Dal Hende havde en stor chance få meter fra mål. Backen skød dog lige forbi stolpen.\nEfter 87 minutter frik Awer Mabil chancen fra 11 meter-pletten, da Wikheim blev nedlagt af Joronen i FCK-feltet. Den scorede australieren sikkert på, og den tårevædede målscorer blev straks omfavnet af hele truppen. Målet blev nemlig dedikeret til Mabils afdøde søster.\nDet blev også til 4-0 kort efter. FCM-spillerne slog kontra på et hjørnespark fra FCK. Efter en lang løbetur med bolden afleverede Evander til Wikheim, der prikkede bolden ind bag Joronen til slutresultatet 4-0.\nDermed rejste Ulvene sig i dén grad efter en periode med mindre gode resultater.\nFire mål på 45 minutter starter FCM’s storsejr\n30. september 2018 MinByHerning.dk Sport\nVIGTIG SEJR OVER F.C. KØBENHAVN I INTENS AFFÆRE\n18. februar 2018 MinByHerning.dk Sport\n15. december 2018 MinByHerning.dk Sport


Skægtransplantation i Tyrkiet - TravelMEDI\nSom hårtransplantation udfører vi skægtransplantation med stor succes og resulterer i Tyrkiet. Skægtransplantations er præcis som hårtransplantation. Som ved hårtransplantation transplanteres hårsækkene fra donorområdet til tynde områder i skæg- eller overskægsområdet. Med FUE-metoden, der er benyttet til skægtransplantation i de senere år, udtages hårsækkene en efter en. Som ved hårtransplantation er det område, der primært skal bruges, hårsækkene i området mellem de to ører, kaldet occipitalområdet. Da hårsækkene og sækkene i skægget ligner hinanden meget, foretrækkes dette område primært til operationen.\nEfter fjernelse af hårsækkene, svarer processen, med kanalåbning og placering af hårsækkene, til hårtransplantation. Mens de kanaler, hvor de transplantater vi kalder hårsækkene, skal placeres, åbnes kanaler baseret på skægets generelle tæthed, og hårsækkene placeres.\nAntallet af transplantater, der skal transplanteres ved skægtransplantation, varierer alt efter dit skægs tæthed, men det varierer mellem 1000-3500 transplantater.\nSkægtransplantation er et seriøst kirurgisk indgreb. Først og fremmest skal man vide, at:\nSkægtransplantation er en procedure, der skal udføres under kontrol af hudlæger eller plastikkirurger.\nNår du beslutter dig for at få en skægtransplantation, skal du først kontrollere, om det hårtransplantationscenter, du foretrækker, har læge eller ej. For at minimere risikoen ved skægtransplantation, skal det ske under kontrol af en læge og udføres af sygeplejersker med speciale i dette område. Hverken i Tyrkiet eller i noget andet land findes der i den medicinske sektor noget specialistområde som hårtransplantationsspecialist. På mange klinnikker er de personer, der udgiver sig selv som hårtransplantationsspecialister, ikke engang læger. Det er personer, der enten er sygeplejersker eller personer, der ikke har noget med sundhed at gøre. Derfor skal du, når du træffer dit valg, være opmærksom på, hvem lægen er. Selvom skægtransplantation er en procedure udført under lokalbedøvelse, kan du blive udsat for risici, der kan opstå under operationen, og konsekvenser, der kan efterlade permanent skade. Du skal vide, at ingen læge vil gøre noget, der vil skade dit helbred, og vil forsøge at gøre det bedste.\nMiljøet, hvor skægtransplantation udføres, er meget vigtig. Det skal være et sterilt miljø med internationale standarder. En klinik, et hospital eller et medicinsk center er de mest egnede steder til skægtransplantation.\nOversigt over skægtransplantation operation\nPris på en skægtransplantation i Tyrkie\nNår folk får gjort denne procedure, er prisen det, de er mest opmærksomme på, hvor de laver fejl. Personer, der kun vælger på baggrund af prisen på skægtransplantation, har en stor chance for at blive offer. De mennesker, der beslutter at få udført en skægtransplantation i Tyrkiet, har hundredvis af alternativer. Den bedste pris for hårtransplantation bør ikke være det primære valg. Dit primære valg skal certificeres pålidelige hårtransplantationscentre med din egen læge.\nMed hensyn til priserne på skægtransplantation er Tyrkiet meget billigere sammenlignet med andre lande. Siden 2017 har Tyrkiet været verdens førende inden for hårtransplantation. Hver dag ankommer mellem 1500-2000 mennesker til hårtransplantation fra udlandet. Årsagen til, at prisen på hårtransplantation er forskellig i mange klinikker, er primært, om det er læge og webstedets markedsføringsstil. Man skal være forsigtig, når man vælger en hårklinik.


Together we celebrate, together we generate | Debat | fyens.dk\nTogether we celebrate, together we generate\nAF: MUSIKER OG LEDER AF STUDENTERHUS ODENSE OG GENERATOR ANJA FØLLESLEV\nMusiker og leder af Studenterhus Odense og Generator Anja Følleslev\nTogether we celebrate, together we generate! Dette er Generators motto, og vi glæder os helt vildt til at folde festivalen ud for byens mange studerende, en festival vi ønsker skal emme af sammenhold og fællesskab.\nVi håber, at rigtig mange i byen har lyst til at være med og blive det, vi kalder co-creator. Det vil sige medskabere af festen. Festen skal ikke bare laves af festival crewet alene, men med hjælp fra byens ildsjæle, studerende, virksomheder og kulturaktører.\nPå grund af den meget korte tid vi har til at planlægge festivalen, har vi ikke kunne nå ud og tale med alle endnu, men vi holder vi Open Call, for alle interesserede co-creators i morgen på Studenterhuset kl. 18. Flere har allerede ytret ønske om at skabe indhold sammen med os.\nMen vi vil gerne have flere bud på, hvordan vi sammen generer den vildeste fest for de studerende i Odense. Mød op med dine idéer til sjove og skæve fester og hør mere om Generator.\nSamtidig ønsker vi også, at vi gennem de næste år arbejder målrettet med nogle indsatser, der gavner vores mange unge, der rammes af ensomhed.\nVi tror på, at Generator kan være en platform for initiativer, der kan være med til at dæmme op, men også at gøre opmærksom på problemet.\nEt par konkrete eksempler er, at vi arbejder på at udvikle koncepter, der har fælleskab som omdrejningspunkt, for eksempel fællesspisning og fællessang. Det er også et vigtigt element, at alle aktiviteter ikke har alkohol som omdrejningspunkt, også selvom Generator er en stor fest, hvor der vil blive solgt mange øl og drinks. Der skal være plads til alle byens studerende.\nEn anden festival, som Studenterhuset involverer os i, er Tinderbox. Om kun en uge har jeg sammen med mine hårdtarbejdende medarbejdere og Studenterhusets 350 frivillige endnu engang været med til at drive de store Centerbarer på Tinderbox. Det er fjerde gang, og vi glæder os alle sammen utroligt meget til at gøre det igen.\nDet er så mega fedt for en organisation som Studenterhuset at få lov til at være med til at løse denne opgave, og det er et stort boost til foreningen, at vi også samtidigt genererer både økonomi og fællesskab retur til vores daglige arbejde til gavn for de studerende i Odense.\nJeg tænker, at alle de andre lokale foreninger, der er med til at løfte i flok på Tinderbox, sidder tilbage med den samme taknemmelighed over for muligheden, fordi de år efter år får mulighed at være med og samtidig også forfine opgaveløsningen efterhånden, som vi gør os erfaringer sammen med Tinderbox.\nFestivaler generelt kan ikke løftes uden deres frivillige. Så når I møder dem på f.eks. Tinderbox, Heartland eller Generator, så giv dem et ekstra smil med på vejen - for de fortjener det virkelig.\nDe får alle et klap på skulderen herfra.\nTogether we celebrate - together we generate.


Rigtig mange mødre kan ikke dy sig for at komme med kommentarer ←\nDit barns far\naf Klodsmajor | feb 10, 2014 | Artikler, Uncategorized\nDu overværer, at din mand er i gang med at skifte jeres baby. Du synes ikke helt, at bleen kommer til at sidde, som den skal. Den er ikke strammet de rigtige steder, han får ikke tørret numsen godt nok, han får ikke smurt cremen ved numsen ordentligt ud. Du kan ikke lade være med at sige det. Dine kommentarer irriterer ham og giver ham lyst til bare at overlade jobbet til dig, ”hvis han alligevel ikke kan gøre det godt nok”. Den ellers så gode stemning omkring skiftebordet bliver pludselig trykket. Men hvad skal du gøre? Er det vigtigste ikke, at bleen sidder som den skal?\nOvervej: Rigtig mange mødre kan ikke dy sig for at komme med kommentarer, når deres mænd gør tingene anderledes, end de selv ville have gjort. Mødre har hele tiden for øje, at barnet skal have det bedste til enhver tid. Og hvis ikke far gør tingene helt præcist, som mor ville have gjort det, så får han lige en håndfuld gode råd med på vejen. Ofte kan de mange gode råd føre til, at far helt mister lysten til at skifte ble, made, give tøj på osv. Simpelthen fordi han har følelsen af, at han ikke gør det godt nok. Kritikken kan skabe afstand mellem forældrene, og barnets far får ikke lov til at gøre tingene på sin måde og lære af det.\nFokuser på: Hvis din mand føler sig kritiseret over den måde, han gør tingene på, skal du tage det seriøst. Lyt til ham og arbejd med dig selv, når lysten melder sig til lige at stikke ham en kommentar eller et såkaldt godt råd. Hold dig tilbage – for ofte går tingene jo fint alligevel. Lad ham gøre tingene på sin måde. Hvis han ikke helt har forstået, hvad forskellen er på håndcreme og numsesalve, så fortæl ham på en ordentlig måde, hvilken tube han skal bruge til babys numse. Fortæl ham hvad skal gøre i stedet for, hvad han ikke skal gøre. Og vælg at gøre det, når der er ro omkring, og han ikke står midt i at skifte ble. Hvis du sender en strøm af sted med kommentarer, rettelser og gode forslag mens han er midt i bleskiftet, så skaber du sandsynligvis frustration hos ham, mere end at du hjælper ham.\nHan tager aldrig initiativ til at lave noget med barnet\nI har altid været enige om, at I begge ville involvere jer i jeres barns opdragelse og hverdag. I ville være fælles om forældrerollen og begge hjælpe til derhjemme. Men alligevel er det dig, der er endt med at putte, skifte bleer og smøre madpakker.\nOvervej: Mange danske familier er fokuserede på at deles om dagligdagens gøremål, så både mor og far får et tæt forhold til baby, samtidig med at de også begge har mulighed for at tage en pause for sig selv. Det hører med til det fokus på ligestilling, som vi har i vores land. Men når hverdagen ruller af sted med fuld fart, er det ikke altid, at vores intentioner bliver omsat til konkret handling. Ofte danner vi i et mønster i dagligdagen, som ikke stemmer overens med det, vi havde forestillet os, inden barnet blev født.\nDet kan skabe skuffelse og sårede følelser – især hos moderen. For det er netop dig, der har været gravid i ni måneder, det er dig der har født og ammer, og det er måske også dig, der har sat din karriere på stand by, for at tage hånd om barnet. Hvis du er på barsel, er det også dig, der har den største viden om barnet, fordi du simpelthen tilbringer mest tid med den lille.\nDet kan imidlertid give din mand følelsen af at være mindre vigtig, samtidig med at han kan føle sig som tredje hjul i den stærke symbiose mellem dig og barnet. Måske har du endda svært ved at give slip og overlade gøremål til faderen – fordi du har svært ved at acceptere, at han ikke gør tingene præcist, som du gør. Måske når han slet ikke at tænke på, at barnet skal skiftes, eller at det er tid til at blive puttet, fordi du altid er et skridt foran og hele tiden har rutinerne siddende på nethinden.\nFokuser på: Prøv at brug lidt energi på at løsne op for symbiosen mellem dig og dit barn – bare en times tid i løbet af eftermiddagen eller aftenen. Forsøg at tilgå tingene på en lidt mere afslappet måde, så din mand også har mulighed for at udfylde en aktiv rolle derhjemme. Det kan føles grænseoverskridende og give ansvaret for baby fra sig for en stund, men det kan ikke desto mindre være gavnligt for hele familien.\nHvis du træder lidt til side, får din mand også plads til i højere grad at udfylde faderrollen. Lad barnet og faderen knytte bånd, mens du er i Føtex eller tager en langt bad. På den måde når I nærmere intentionerne om at deles om forældrerollen.


Nyhedsbrev Februar 2017 – Esbjerg Ensemble\nAf Pia Jørs - den 9. februar , 2017\nVi var på Idrætsfesten!\nDen store Idrætsfest i Esbjerg foregik i fredags i Musikhuset Esbjerg. Her hyldedes de idrætsudøvere i Esbjerg Kommune, som i det forløbne år er blevet henholdsvis danske-, nordiske-, europa- eller verdensmestre. Og hvem deltog i showet??\nEsbjerg Ensemble selvfølgelig, og det i det bedste selskab: Stravinsky og de seje balletbørn fra Kulturskolen i en omarbejdet version af vores samarbejde med GAME StreetMekka og Esbjerg Kulturskole fra efteråret: En danseforestilling, som præsenterer en nutidig Esbjerg-version af “Le Sacre du Printemps” (Vårofferet). Et blik ind i et ungdomsliv med alle dets glæder, dilemmaer, valg og udfordringer.\nTillykke med alle gode præstationer i 2016.\nSKOLEKONCERTER I UGE 6\nTil vore ordinære skolekoncerter kommer vi denne gang med et hold på 4 musikere, 1 blæser og 3 strygere; den kendte sanger og musikformidler Martin Guldberg vil fortælle om instrumenterne og musikken.\nVi viser de enkelte instrumenter og hvordan de virker, vi spiller enkeltvis og i hold, så man både kan høre instrumenternes klang alene og i samklang.\nVi spiller nogle af de populæreste melodier gennem tiderne, der er musik af bl.a. Mozart, Bach og Carl Nielsen, derudover får eleverne at høre, at instrumenterne kan lyde på mange forskellige og sjove måder. Vi spiller et par kendte børnesange, hvor vi leger med at få melodierne til at lyde anderledes end de plejer(som lydbilleder til en sang). Og vi spiller mens børnene synger.\nDet bliver en spændende og underholdende time !\nKom og oplev en musikalsk verden hvor instrumenterne bliver sjove og levende, og hvor børnene bliver en del af forestillingen!\nFarvespillet er en lidt anderledes familiekoncert, som en interaktiv fortælling for børn, hvor hvert instrument er en farve og en karakter.\nHanne Tofte Jespersen er med som fortæller og vil under koncerten instruere børnene.\nSlagtøjet er en sort-hvid tusindkunstner, der sætter gang i spillet. Fagotten er rød og fuld af kraft. Klarinetten er gul, munter og følsom, mens violinen er blå og en lille smule dominerende.\nMålgruppen er 4-6 år.\nEfter vinterferien tager strygerne nogle sabbatuger for at forberede resten af sæsonen, mens blæserne går til fest med sine kolleger i Ensemble MidtVest. Glæd jer til det unikke program, der med intet mindre end Beethovens 7. Symfoni opføres – med 10 blæsere og slagtøj!\nEn miniturné i Danmark står for tur med dette program inden de lander med et brag i Esbjerg i begyndelsen af marts.\nKom og oplev denne helt fortryllende koncert på Syddansk Musikkonservatorium onsdag, 8. marts 2017 kl. 19:30.\nDer er pre-talk i Café Ørskov kl. 19:00\nTil vores sæsonkoncerter har det observante publikum nok set, at vi har fået et nyt ansigt til at hjælpe med bl.a. instrumenter, stole og nodestativer så det hele er klart på scenen til musikerne.\nVores nye hjælper hedder Bent Halkjær Nielsen. Bent har tidligere arbejdet hos Grafisk Trykcenter.\nHan er glad for at kunne være en del af vores hold, og vi ønsker ham alle hjertelig velkommen!\nVi annoncerer efter en ny oboist. Deadline for ansøgninger er 3. marts 2017\nSe annoncen på vores hjemmeside\neller del gerne på kryds og tværs i jeres netværk (her den engelske version)\nVi takker for jeres hjælp.


Android navngiver kommende version | Mobilsiden.dk\nMobilsiden.dk / Nyhedsoversigt / Android navngiver kommende version\nAndroid navngiver kommende version\nMobilsiden, Mobilsiden.dk 8. mar 2012 kl. 08:33\nGoogle Android 4.0 er i skrivende stund ved at være klar til flere og flere enheder, men imens navngives afløseren til Google Android 5.0.\nDer er ikke noget at sige til, hvis den almindelige forbruger med begrænset interesse for mobiltelefoner, bliver forvirret, når snakken falder på software-opdateringer.\nDengang man rendte rundt med en Nokia 3210/3310 var svaret hvis den ”frøs” m.m., at den trængte til en opdatering. Men nu kan man hver anden dag læse om diverse opdateringer, og Google Android har netop nu deres version 4.0 (Ice Cream Sandwich) på vej ud til diverse producenter – og dens afløser er også meldt klar i kulissen senere i år. Den vil få navnet Jelly Bean (og formentlig Android 5.0).\nMen rodet bliver det først nu, for afløseren til Jelly Bean er nemlig også allerede navngivet. Ifølge Theverge.com så vil den få navnet Key Lime Pie.\nDet passer også overens med at Google fortsætter med at kalde Android-versioner for dessertnavne. Key Lime Pie er en dessertspecialitet fra Florida, som består af en sprød tærtebund, med en blanding af limefrugt-saft, æggeblommer og sødet mælk.\nTheverge.com er tippet omkring dette fra samme kilde, der sidste år tippede dem omkring ”Jelly Bean”, hvilket har vist sig at holde stik.\nKrisL 08-03-2012 22:11:08\n"Android navngiver kommende version" ... den lader vi lige stå...\nPaw Sandayo 08-03-2012 09:09:12\nsynes heller de sku bruge navne som brunsviger ellers danice eller hvordan de nu staver vores wienerbrød :-)\nPeter Frederiksen 08-03-2012 09:13:47\nDet hedder Danish! :-)\nJesper 08-03-2012 11:32:58\nAlternativt "Danish Pastry".\nMen da både brunsviger og Danish Pastry ligger længere oppe i alfabetet, bliver det nok ikke relevant...og nej, jeg tror ikke Wienerbrød bliver brugt! ;-)\nspock123 09-03-2012 09:19:31\n"Danish Pastry" går jo ikke, da det begynder med D.\nDen version hed Android 1.6 Donut ...


Romantiske kys er ikke så normalt som du tror - Harders.dk\n2950 Visninger 10. august 2015 Ingen kommentarer Nyheder Bitten Hansen\nDe lidenskabelig kys er et stærkt symbol på romantisk kærlighed i Vesten, men kyssene er langt fra almindelige i alle kulturer, det viser en ny undersøgelse.\n“Vi har ofte antaget, at nogle kulturer ikke finder det romantisk eller seksuelt at kysse, og måske synes det er en mærkelig måde at vise intimitet. Vi var overrasket over at finde ud af, at det faktisk var et flertal af kulturer, der faldt ind under denne kategori,” fortæller Justin Garcia fra Kinsey Institute ved universitetet i Indiana.\nVed hjælp af tværkulturelle metoder, som ifølge Garcia er blevet ignoreret i nogle af de seneste undersøgelser af kyssekultur, kiggede Garcia og hans team på 168 forskellige kulturer fra hele verden for at komme med deres bud på kyssekulturen.\nKun 46 procent af de inkluderede kulturer brugte kys til noget romantisk eller seksuelt. Kys blev i undersøgelsen defineret som læbe-til-læbe-kontakt i kortere eller længere tid.\n“Dette må minde os om, at vores egne vestlige værdier kan skabe en skævhed i den måde, vi tænker over menneskelig adfærd,” siger Garcia.\nDet viser sig, at kys er mest udbredt i Mellemøsten, hvor alle af de 10 adspurgte kulturer anså det som normen at bruge kys seksuelt eller romantisk.\nEn overraskende lille del på 55 procent af de adspurgte kulturer i Nordamerika, syntes at det var romantisk at kysse. 70 procent af de europæiske kulturer og 73 procent af asiatiske kulturer brugte kys seksuelt eller romantisk.\nDer var ingen tegn på, at det skulle være romantisk at kysse Mellemamerika, i Afrika syd for Sahara, Ny Guinea eller Amazonas. I hvert fald ikke, hvis man skal tro på undersøgelsen, der har fået titlen “Is the Romantic-Sexual Kiss a Near Human Universal?”\nI sidste ende handler det hele om social kompleksitet for undersøgelsen konkluderede, at jo mere et samfund er lagdelt, jo mere sandsynligt er det, at dets folk synes, der er romantisk at kysse.\nHvorfra kysset har udviklet sig er stadig ikke klart, siger Garcia, der peger på, at chimpanser øver sig i at tungekysse med åben mund. For mennesker er det at kysse en måde at lære mere om en partner på, for det kan betyde, at man udveksler feromoner, siger han.\nHvordan nogle samfund har taget det erotiske kys til sig, mens andre ikke har, det mangler at blive besvaret, fortæller Garcia, der antyder, at yderligere forskning kunne være på vej.\nUndersøgelsen blev offentliggjort i tidsskriftet American Anthropologist.


Indianske kvinder i San Cristobal\nEfter at have befundet os et stykke tid i Tulum, på Yucatán halvøen, Mexico, fik vi en trang til at bevæge os ind i landet, nærmere betegnet, mod Chiapasr egionen, højlandet og byen San Cristobál de las Casas.\n– en duft af brænderøg, indianere, festlige kirker og de vildeste farver\nVi tog bussen fra Tulum og kørte ned mod grænsen til Belize og fortsatte med vest. Vi kørte det meste af natten og ankom næste dag, spændte.\nAl træthed blev lagt bag os da byen åbenbarede sig med sine farvede huse, indianere og brænderøg i den ellers så klare og kølige bjergluft.\nSmukke San Cristobal\nSan Cristobál, tidligere hovedstad i Chiapas regionen, nu opfattet som den kulturelle hovedstad i Chiapas.\nByen bevægede os med dens mange smukke huse som var malet i de vildeste farver.\nHvor end vores øjne vandrede hen blev vi mødt med de mest eventyrlige sammensætninger af grønne nuancer, pink og gul, blå, orange og indigo…\nKirkerne lå spredt ud mellem gaderne og de var en fest at træde ind i.\nPyntet op med guld guirlander, glimmer og bannere der hang som fejrede de hver dag og alle der kom forbi.\nRundt omkring på pladserne hang folk ud, og de lokale var i byen for at sælge deres håndværk.\nMaya kvinde og dreng\nSan Cristobál var et af de eventyr vi ikke havde set eller planlagt. Selvom Lonely Planet var på bordet blev det de lange vandringer rundt i byen, markederne og de helt fantastisk smukke mennesker, som i dag sidder i vores erindringer – og lyser som ildfluerne, der fulgte vores bus dertil om natten.\nSan Cristóbal de las Casas i billeder\nChiapas indianere San Cristobal Tulum Yucatán\nDe 9 vigtigste erkendelser fra mine rejser i 2016\nÅh – det lyder som et sted, der bare må opleves! Vi har lige nu kig på Mexico til måske at blive vores næste rejse, så vi sætter fluks et kryds på kortet og skriver os bag øret at SAN CRISTÓBAL skal besøges 🙂 Super smukke billeder!\nÅh, det glæder mig så meget at høre, at i vil lægge vejen forbi San Cristóbal. San Cristóbal er et eventyr! Rigtig god rejse til jer!!!\nTusind tak. Vi sender en varm hilsen fra jer, når vi kommer til SC 😉 Det vil sige: Jeg drømmer og håber i hvert fald, at vi kommer til Mexico i år eller næste år … Åh, det gad jeg så godt!\nHvis i alligevel befinder jer på Yucatán halvøen, så vil jeg varmt anbefale jer at tage et smut forbi Tulum – beach. Der er fantastisk smukt, fredeligt og ligger tæt på nationalparken Reserva de la Biósfera Sian-Ka’an. Helt helt fantastisk! Jeg krydser fingrene for at i kommer afsted xxx 🙂


Russere trænger ind i Det Hvide Hus - Tweak.dk\nRussere trænger ind i Det Hvide Hus\nDet lyder som en gammel overskrift fra den Kolde Krig, men det er ikke desto mindre det, der er sket. Dog er russerne ikke trængt fysisk ind i Det Hvide Hus, men russiske hackere har formået at kravle under den IT-sikkerhedsmur, der omgiver det interne computersystem.\nDe amerikanske myndigheder er naturligvis ikke meget for at udtale sig om sagen, men det er alligevel blevet bekræftet, at der sidste år var "en hændelse", men talsmand for National Security Council, Mark Stroh, vil ikke bekræfte, at angrebet kom fra russiske hackere.\nDet forlyder dog fra en rapport, som FBI, Secret Service og amerikanske efterretningstjenester har udarbejdet, at angrebet virkelig kom fra russiske hackere, der blev stillet opgaven af den russiske regering.\nIfølge rapporten fik hackerne adgang til systemet ved at sende en phishingmail, der blev åbnet, hvorefter hackerne fik adgang til flere følsomme opløysninger, heriblandt Præsident Obamas kalender. Dog fik hackerne ikke fat i fortrolige oplysninger, da disse befinder sig på et andet og mere sikkert og lukket system.\nHverken den russiske eller den amerikanske regering har endnu udtalt sig om sagen.\nSkrevet af Mads den 8. Apr 2015. Nyheden er læst 1276 gang(e).


Gynækolog i odense. Erfaring med Gynækolog i Odense\nYour browser isn't supported Afsnit 7 indeholder klip om: Hvis du har været gravid to gange, kan man jo godt vil smed pik for at du har "bevist" at dine æggeledere fungerer. Hvad skal den nye kæreste kaldes? Min datter Gaia, er lige startet i børnehave. Hvorfor har du brug for at se en gynækolog? Jeg har ét stort ar. Debatter opdelt efter landsdele. I en gynækolog og livsbekræftende reportageserie følger man otte døve danskeres utrolige og bevægende vej ud af stilheden, odense ind i en verden hvor de kan høre igen. Sanne Aaby Lorentzen - speciallæge i gynækologi. Odense C henviser vi til mburman.helbredmit.com hvor du kan finde oplysninger om andre gynækologer. Logo. Topbillede. Speciallæge i gynækologi Anette De Vallier - Vestergade 39, 3 . sal tv - Odense C, Telefon: 66 13 60\nGYNÆKOLOG I ODENSE - sneklokketræ. Please upgrade your browser\nGynækolog i odense, stærkere orgasme mænd\nVi tilbyder alle patienter hurtig og effektiv undersøgelse og behandling uden ventetid og på højeste faglige niveau. Vi rådgiver og vejleder dig til den løsning, som passer til netop dig. Ved mistanke om gynækologisk sygdom - inklusiv mistanke om kræft og forstadier - tilbyder vores speciallæge følgende gynækologisk undersøgelse: Debatten om bivirkninger ved HPV-vaccinen gør det nemt at blive i tvivl om, om man bør lade sig vaccinere eller ej. SPECIALLÆGE I GYNÆKOLOGI JOHN DRÆBY henviser vi til mburman.helbredmit.comd. dk hvor du kan finde oplysninger om andre gynækologer. Odense C. Jernbanegade 16 Odense C mail@mburman.helbredmit.com · http://www. mburman.helbredmit.com Ghada Risk El-Saeidi Speciallæge i gynækologi og obstetrik. Speciallæge i gynækologi Anette De Vallier - Vestergade 39, 3. sal tv - Odense C, Telefon: 66 13 60 Se her hele listen af vores de bedste gynækologer Odense C og deres omgivelser anmeldt ved StarOfService samfundet fra Odense Er der andet gynækolog bør vide? hotelpriser i københavn Odense er opstået en fejl: For omkring ti år siden fik Odense Kommune kendskab til stedfarens seksuelle gynækolog på den nu årige Natalie. Men sagen blev hurtigt lukket, og i stedet skulle Natalie til psykolog. Natialies gynækolog, som odense er gynækolog i Middelfart, blev i onsdags idømt 60 dages fængsel for at seksuelt at have forgrebet sig på hende, siden hun var 14 år gammel.\nJernbanegade 16 Odense C mail@mburman.helbredmit.com · http://www. mburman.helbredmit.com Ghada Risk El-Saeidi Speciallæge i gynækologi og obstetrik. Gynækologer Odense - bækkenløsning, gynækologer, insemination, medicinsk abort, opsætning af spiral, speciallæger., ultralydsscanning, underlivssygdomme . Se her hele listen af vores de bedste gynækologer Odense C og deres omgivelser anmeldt ved StarOfService samfundet fra Odense - Syddanmark. Vil du vide. Gynækologer Odense - bækkenløsning, gynækologer, insemination, medicinsk abort, opsætning af spiral, speciallæger., ultralydsscanning, underlivssygdomme . Se her hele listen af vores de bedste gynækologer Odense C og deres omgivelser anmeldt ved StarOfService samfundet fra Odense - Syddanmark. Vil du vide. Gynækolog. Velkommen til klinikkens hjemmeside. Adresse: Jernbanegade 16 , 3 th., Odense C. E-mail: mail@mburman.helbredmit.com Åbningstid: Torsdag:\nGYNÆKOLOG I ODENSE - mavesyre opkast. Please upgrade your browser\ngynækolog i odense En gynækolog er en læge med specialviden om kvindesygdomme og med særligt kendskab til forholdene omkring Vestergade 39, 3. sal tv - Odense C. Odense C Telefon: 66 13 88 Kom i god tid da der er rift om P-pladserne. Der er dog næsten altid plads i P-huset Filosoffen. Tidsbestilling.\nGynækologer Odense - ansigtstløftning, botox, brystforstørrende operation, brystreduktion, bækkenløsning, celleprøve fra livmoderhalsen, facilitetsbehandling. Er der nogen herinde der har erfaring med gynækolog Anette De Vallier, hun har til huse i Odense. Jeg er blevet henvist til hende, har endnu ikke fået en tid. I Gynækologisk Obstetrisk Afdeling er der fælles afdelingsledelse mellem Odense og Svendborg. Afdelingsledelsen er placeret på matriklen i Odense.\nI dag findes der mange gode gynækologer i Danmark. Konkurrencen er på noget af sin højeste, og det gør at du har mulighed for at vælge præcis den gynækolog du gerne vil benytte dig af f.\nLogo. Topbillede. Speciallæge i gynækologi Anette De Vallier - Vestergade 39, 3 . sal tv - Odense C, Telefon: 66 13 60 Gynækolog. Velkommen til klinikkens hjemmeside. Adresse: Jernbanegade 16 , 3 th., Odense C. E-mail: mail@mburman.helbredmit.com Åbningstid: Torsdag: Jernbanegade 16 Odense C mail@mburman.helbredmit.com · http://www. mburman.helbredmit.com Ghada Risk El-Saeidi Speciallæge i gynækologi og obstetrik. Gynækologer Odense - bækkenløsning, gynækologer, insemination, medicinsk abort, opsætning af spiral, speciallæger., ultralydsscanning, underlivssygdomme - firmaer, adresser, telefonnumre.\nGynækolog i odense, basketstøvler nike\nMin læge har henvist mig til en gynækolog, da hun efter eget forsøg ikke kunne lægge gynækolog hormonspiral. Hun har desuden givet udtryk for, at jeg skal gynækolog lagt en odense ved gynækologen. Odense har problemer i min samleje efter fødslen. Der er ikke sutureret rigtigt, som derfor giver meget diskomfort. Jeg får også tit svampeinfektion. oksekød med grøntsager Er der nogen herinde der har erfaring med gynækolog Anette De Vallier, hun har til huse i Odense. Jeg er blevet henvist lægehuset tarm hende, har endnu ikke fået en tid, men ringede derind igår og der sagde den gynækolog tid var engang i jan 09! Men min læge har først lige sendt henvisningen idag, så der går jo nok nogle dage inden jeg hører fra dem. Jeg har for et par år siden været odense Anette de Vallier ikke graviditetsrelateretog var meget glad for den behandling jeg fik.\nGynækolog Odense - firmaer, adresser, telefonnumre. Privathospitalet H. C. Andersen klinikken er et privatejet hospital, som har eksisteret i mere end 2. Gynækolog. Velkommen til klinikkens hjemmeside. For tidsbestilling: Se telefontider og telefonnummer i kolonnen til højre. Abortsøgende kvinder: Ring . Gynækolog i Odense: Find telefonnumre og adresser på fagfolk i dit område ved hjælp af Infobel telefonbøger, Danmark, mburman.helbredmit.com, mburman.helbredmit.com Capio CFR Odense. Reem Al-Taie Speciallæge i gynækologi Capio CFR Viborg. Mads Riiskjær Speciallæge i gynækologi Capio CFR Aarhus. Information. Om os. Find vej. Forside Om OUH Afdelinger Odense D - Gynækologisk Obstetrisk Afdeling Afsnit og funktioner - Odense og Svendborg Gynækologisk Ambulatorium, Odense. Gynækolog Niels Lund Middelfart på Fyn er en gynækologisk klinik med erfarne læger og assistenter. Hos Gynækolog Niels Lund er du trygge hænder. Liste over speciallæger i Odense og nyttige links til dig som patient.\nVurder og anmeld Anette De Valier i Odense, Danmark!\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Gynækolog i odense mburman.helbredmit.com


Aris Hotel Athens - Sammenlign Hotelpriser Athen\nBillige Hoteller > Hoteller efter land > Hoteller i Grækenland > Hoteller i Athen > Aris Hotel Athens\nAris Hotel Athens7 Pireos Street, Athen, Grækenland Vis kort\nAris Hotel Athens: Find foto, anmeldelser, information, udstyr og sammenlign priser for 2 stjerner i Athen, Grækenland.\nHotellet er beliggende i Central Athens, kun i gåafstand fra seværdighederne i Athen samt Ermou Street og National Bank of Greece. Dette hotel er ideelt beliggende i midten af byen.Faciliteter på hotellet indbefatter f.eks kopimaskine, døgnåben reception og ekspres check-ind/check-ud.Samtlige værelser på hotellet er udstyrede med tv, hårtørrer og brusebad. Alle værelser har varme og eget badeværelse.Der er masser af muligheder for spisesteder i området. Hotellet er et par minutter fra Omonoia Metro Station og har en god forbindelse til resten af Athen.\nGenerelRestaurant, Aircondition, Hårtørrer, Tv, Brusebad, En suite, Privat badeværelseTjenesterElevator, Døgnåben reception, Kopimaskine, Ekspres check-in/check-udAndenPrivat toilet\nBrugere, som kiggede på Aris Hotel Athens kiggede også på disse 2 stjerner Athen hoteller:\nGenerel vurdering: 6/10Rengøring: 6/10Service: 7/10Udstyr: 6/10Beliggenhed: 6/10Mad: 6/10Værelser: 8/10baseret på 8 anmeldelser\nNærmeste hotellerElite Hotel Athens


Rigsrevisionen vil tjekke indsats mod gift i drikkevand | Information\nBlandt alle forurenere med sprøjtegifte har landbruget i samarbejde med den kemiske industri vist sig at være den sværeste at få effektiv kontrol med. Årsagen er, at begge er forgrenet vidt ind i det politiske system.\nFørst den umiddelbare nyhed: En aktindsigt, som DR har opnået, viser, at Rigsrevisionen er i gang med en undersøgelse af, hvad Miljø- og Fødevareministeriet gør for at sikre rent drikkevand. Her er, hvad undersøgelsen nærmere går ud på:\nHar ministeriet sikret tilfredsstillende overvågning af grundvandet?\nHar ministeriet sikret en tilfredsstillende forvaltning af dispensationer til sprøjtegifte?\nHar ministeriet fulgt op på advarsler om dokumenterede fund af sprøjtegifte og rester af dem i grundvand og drikkevand?\nBaggrunden for undersøgelsen er, at der flere gange i løbet af 2017 og 2018 i op til hver tiende grundvandsboring er konstateret rester af nye sprøjtegifte i mere end den tilladte mængde.\nHelt aktuelt er drikkevandsforsyningen fra Ledøje Vandværk i nordsjællandske Egedal Kommune blevet lukket og beboerne henvist til en vandtank midt i byen. Der er nemlig fundet sprøjtegiftresten chlorothalonil-amidsulfonsyre i to ud af tre af vandværkets boringer, og det stof kan være kræftfremkaldende.\nFor otte år siden foretog Rigsrevisionen en tilsvarende undersøgelse af myndighedsindsatsen omkring drikkevandet. Den førte til en kritik af Miljøministeriet for at være for lempelig i sin godkendelse af giftene og for ikke at sikre, at drikkevandet bliver kontrolleret for alle de giftstoffer, der faktisk kan konstateres.\nDet hører med til billedet, at Danmarks drikkevandsforsyning i international sammenhæng er enestående, fordi den bygger på grundvand, der kun gennemgår en simpel rensning. Bliver det nødvendigt at gå over til langt mere omfattende rensninger, vil det kræve investering af mange milliarder kroner.\nDen globale krig\nDen aktuelle nyhed om Rigsrevisionens initiativ skal ses som en lille skærmydsel i en global krig, der de seneste seks årtier har været kæmpet mellem miljøbeskyttere og det agro-kemisk-industrielle kompleks. Krigen har handlet om retten til rent vand. Den ret er det indtil videre lykkedes landbrugs- og kemikalielobbyerne at gøre betinget af, hvad de ud fra egne økonomiske interesser vil gå med til.\nI 1962 udkom den amerikanske marinbiolog Rachel Carsons bog Silent Spring – på dansk Det tavse forår. Den beskrev de skader, som sprøjtegifte forvolder på det levende liv. Bogen vakte international forfærdelse og ses af mange som en tidlig drivkraft til den moderne miljøbevægelse. Ønsket om at få sprøjtegiftene under kontrol var en af årsagerne til, at den republikanske præsident Richard Nixon i 1970 oprettede den amerikanske miljøstyrelse. Statsminister Jens Otto Krag (S) fulgte op i 1972 med den danske miljøstyrelse.\nBakket op af de folkelige bevægelser har miljømyndigheder over hele den demokratiske del af verden lige siden søgt at leve op til deres formål: At få bugt med forureningen.\nMen blandt alle forurenere har landbruget i samarbejde med den kemiske industri vist sig at være den sværeste at få effektiv kontrol med. Årsagen er, at begge er forgrenet vidt ind i det politiske system. Herhjemme er der meget tæt forbindelse mellem partiet Venstre og erhvervsorganisationen Landbrug & Fødevare. Den ekstreme landbrugslobby med det misvisende navn ’Bæredygtigt Landbrug’ har nær kontakt med Liberal Alliance og efterhånden også fået det med Venstre.\nMiljøkampens bølgen frem og tilbage har over årtierne ført til, at åbenlyst skadelige gifte, f.eks. DDT, er blevet udfaset over det meste af verden. Tilbage på markedet er imidlertid stadig et stort antal problematiske stoffer. Det er ikke afklaret, i hvor høj grad stofferne spiller sammen i deres giftvirkning, og hvor grundigt de nedbrydes i naturens kredsløb.\nKritisk kan man sige, at landbrugs- og kemilobbyen længst muligt spiller på uklarhed om giftigheden til at få myndighedsregulering udskudt eller svækket. Når det lykkes, og det bagefter står klart, at et indgreb burde være foretaget langt tidligere, lyder forklaringen fra de selv samme lobbyer: ’Vi gjorde jo bare, hvad der var lovligt dengang. Vi vidste ikke bedre.’\nMiljøinteressernes manglende politiske gennemslagskraft har ført til, at det nu globalt må konstateres, at bestande af bier og andre livsnødvendige insekter er blevet svækket af giftpresset, og at der kan komme til at indtræffe et egentligt kollaps i bestandene. Samtidig med at stadigt flere drikkevandsforsyninger må lukkes på grund af forgiftet drikkevand.\nEt godt gæt på udfaldet af Rigsrevisionens undersøgelse af de danske myndigheders indsats er, at den – igen – vil føre til kritik. Uden at det for alvor ændrer noget i det langsigtede opgør med giftens spredere.\ndrikkevandklima og miljøsprøjtegift\n06. maj, 2019 - 05:59\nDet er så svært at forstå, at nogen frivilligt graver andres grav uden de ringeste samvittighedskvaler.\nMillioner af dyrearter står på tærsklen til udryddelse.\nVi er måske de sidste det ryger i den sorte gryde som art, men det vil ske til sidst.\nHvad er det der gør forurenerne så blinde?\nMan kan hverken spise eller drikke penge, og hvad med deres egne efterkommere?\nTror de bare der kommer en god løsning imorgen?\nHvor er det deprimerende :-(\nTrond Meiring, Steen Obel, Carsten Wienholtz, Søren Bro, Mogens Holme, Gert Romme, Thomas Tanghus, Minna Rasmussen og Dorte Sørensen anbefalede denne kommentar\n06. maj, 2019 - 15:11\nnæ hør nu! kan det passe at vi ikke må lade landmænd tjene lidt skillinger på at sende grisetryner til Kina, bare fordi nogle miljøtosser er bange for lidt gift i grundvandet, øh, og i luften, øh, og mrsa og, og og.\nTrond Meiring, Torben Lindegaard, Kim Houmøller, Carsten Wienholtz og Eva Schwanenflügel anbefalede denne kommentar\n07. maj, 2019 - 06:32\nJeg er bange for, at du har ret i din konklusion - Rigsrevisionens undersøgelse medfører kritik af Miljø- og Fødevareministeriet, og så fortsætter det hele ellers uforandret.\nDer er en skrigende diskrepans i selve Miljø- og Fødevareministeriets navn.\nDet er 2 modstridende interesser Ministeriet varetager -\nog alliancen af bønder & kemisk industri vinder bare hver eneste gang.\nEva Schwanenflügel, Mogens Holme og Trond Meiring anbefalede denne kommentar\n07. maj, 2019 - 08:33\nMenneskets idioti er nået til der hvor absurditet tager over. De mennesker der prøver lobby sig ind i politikkerne for at ikke blive reguleret og dermed tjene så mange penge som muligt - bor de i et andet planet siden de er fuldstændigt ligeglad med forurening af drikkevandet og ødelægge biodiversitet/menneskets livsgrundlæg? Hvad skal de med de penge de har i banken når vi ikke har ren vand at drikke og ingen liv omkring os?\nSøren Bro, Eva Schwanenflügel og Trond Meiring anbefalede denne kommentar


Feriehuse i Åmli | NOVASOL.DK\nForside / Destinationer / Norge / Aust-Agder / Åmli\nFeriehuse i Åmli\nÅmli er en kommune i regionen Aust-Agder, og grænser op til Nissedal og Fyresdal i Telemark. Området er præget af kæmpe skovområder med mange søer og vandløb. I vil have de mest vidunderlige udsigter til trætoppe, fjelde og blankt vand fra jeres feriehus i Amli.\nAttraktioner og aktiviteter i Åmli\nEn fin måde at opleve byen på er ved at følge Sentrumsløypa. Ruten tager jer gennem og omkring Åmli. På ruten kommer I forbi 10 forskellige historiske steder, som I efter turen kan udforske nærmere. På ruten er der flere informationstavler på både engelsk, tysk og norsk. I vil b.la. komme forbi Elvarheim Museum, som har en fin udstilling med udstoppede dyr. Ruten er let tilgængelig, så den både passer til børn og voksne. Derudover er det meste af ruten velegnet til kørestolsbrugere.\nTæt på Åmli cantrum ligger Åmli aktivitets- og badepark. Parken tilbyder flere forskellige aktiviteter som, minigolf, tennis, beach-volley og skateboardpark. I parken er der også fiskemuligheder samt bademuligheder i søen. Parken er et rigtig godt udflugtsmål, hvor I kan hygge jer en hel dag. I kan grille på stedet, hvor der er en overdækket grill samt borde og bænke. Paren er perfekt til en feriedag helt nede i gear, hvor I bare nyder omgivelserne, hinandens selskab og en time på langs i solen. Efter sådan en feriedag er I helt klart til at udforske mere af det spændende område omkring jeres feriehus i Aust-Agder.\nI den nordligste del af Åmli kommune ligger det fredelige naturområde omkring Gjøvdal, som er smukt beliggende mellem bakker og skove. Den smukke natur tilbyder fremragende fiskerimuligheder, gode badesteder og naturligvis også gode vandreture i Gjøv. Har I cykler med, kan I tage turen på den gode skovvej, som passer både børn og voksne. På turen kommer I rundt i der rolige landskab, præget af landbrug. Midt på ruten kommer I til Gjøvdal Kirke fra 1803, hvor I kan tage en lille pause, inden I fortsætter gennem dalen og skovområdet.\nVandring i Åmli\nÅmli er en rigtig vandrekommune med mange både lange og korte vandreruter. I området er der mange stier, som er kategoriseret som værende enten lette. lidt krævende eller krævende. Hver sti er markeret med et enten grønt, blåt eller rødt skilt, som symbolisere sværhedsgraden.\nHos Åmli turistforum kan I få udleveret et Topp 20 kort, hvis I har lyst til at prøve kræfter med 20 forskellige vandreruter. På hver af disse 20 ruter er der stationer, hvor I kan skrive i gæstebogen samt lave et klip i jeres Topp 20 kort, som viser at I har gennemført turen. Hvis I aflevere kortet igen, får I udleveret en t-shirt som fortæller, at I har gennemført de 20 ruter.\nDen bedste udsigt over Åmli området, får I fra toppen af det 430 meter høje Trogfjell. I Elvarheim er der parkeringsplads, hvorfra I kan gå op til toppen af en 1,5 kilometer sti. Turen op er ikke specielt krævende, så sæt bare kurs mod toppen og nyd det smukke landskab fra oven.\nNorge er generelt et skønt land for jer, som elsker vandreture i smuk natur. Skove, fjelde, søer og kyststrækninger sætter en imponerende kulisse for jeres vandreture. Har I lyst til at opleve den smukke norske natur helt tæt på, så kan vi tilbyde leje af ferieboliger i Norge - fra nord til syd. Her kan I tage på de ture I har lyst til, lige så tit I vil.


BREV TIL: Marie Abel FRA: Ernst Johannes Trier (1865-01-13) - Danmarks Breve\nForrige | 19 af 262 | Næste\nBREV TIL: Marie Abel FRA: Ernst Johannes Trier (1865-01-13)\nKøbenhavn, 13. jan. 1865.\n... I går kom den slemme hovedpine over mig, og jeg havde det rigtig dårligt ... Jeg skal nok have sådan en tur, hver gang jeg kommer hjem fra landet. Jeg var så rask, følte mig så uhyre stærk og frisk. Det jublede formelig i mig derved. Så blev jeg kry deraf og uforsigtig, passede ikke ordentlig på med sængetiden og spadséren — og så kom det lidt efter lidt, til det i går brød så voldsomt ud. Jeg er i dag endnu meget mat derefter og i grunden rigtig bedrøvet over, at jeg stadig, når jeg tror mig mest sikker og føler mig mest rask, da skal få det således, som jeg nu havde det i går, og jeg har da intet andet at ty til end at bede Vorherre forbarme sig og i sin nåde se til mig. Og, s. 31 kære Marie, kan du da hjælpe mig med at bede til ham! Mindst piner det mig, at mit legeme ikke befinder sig vel sådan en dag, men mest dette, at jeg altid åndeligt angribes med det samme, føler mig så åndelig mat ... Dog nu håber jeg, at jeg skal være rask igen, når jeg atter har fået mig vænnet til Københavnerlivet og Københavner-luften. — Nej jeg duer aldeles ikke til at leve i København og vil aldrig kunne trives her, skønt jeg får meget kært at sige far vel til, når jeg en gang drager herfra. Tænk dig blot at skulle skilles fra moder! og skønt mit ophold på landet, til jeg bliver gift, vist ofte vil lade mig føle savnet, så er jeg dog så glad så glad ved tanken om, at jeg har bestemt mig til at tage herfra. Det lader nu virkelig til at skulle ordne sig for mig ude i Vallekilde hurtigere, end jeg havde tænkt. Jeg har havt brev fra Hoff, hvori han fortæller mig, at han står i underhandling med en bonde om hans storstue. Han har en sådan, 8 alen lang og 7½ alen bred, temmelig høj og med små vinduer til bægge sider, så jeg kan få lufttræk. Til storstuen hører en forstue, et kammer og endelig en god, møbleret stue, hvor jeg selv kan bo. For alt dette tillige med rengøring og opvartning skulde jeg give 40 rdlr. for det halve år. Og det bedste er endda, at den ligger lige ved siden af præstegården, så jeg vilde jo uhyre gærne have den. Jeg har talt med Dinesen derom, og han mener, at alt er så fortræffeligt, som jeg vil kunne ønske det. Til eleverne håber Hoff også nu i byen at kunne skaffe fornødne opholdssteder for 42 rdlr., så det lader alt til at gå godt. Gud give, det må komme i stand! Jeg længes rigtig efter at kunne begynde derude. Det er så underligt: nu da jeg ikke skal blive ved på seminariet, har mit arbejde dér tabt meget af sin tiltrækningskraft for mig. Jeg har ellers nu begyndt at læse bibelhistorie hos grosserer Balle med tre pæne små piger; det tror jeg nok vil blive fornøjeligt....\nGid, ja gid jeg inden ret lang tid kunde byde dig bryllup; men desværre, det er der vist ikke at tænke på, og jeg er helt bedrøvet derover; men det lader sig vist ikke gøre. Det går ikke an at begynde vort ægteskab hovedkulds og letsindigt, så vi selv straks udsætter os for alskens næringssorger....\nSer du ikke ud til Helwegs’? *) Ludvig Helweg, præst i Odense.\ns. 32 I går var jeg hos Nørregård *) Jens Nørregård, Triers ungdomsven, senere forstander for folkehøjskolen i Testrup. til et lille selskab i anledning af hans fødselsdag. Hovedpinen var da nogenlunde drevet over, og skønt jeg var alt andet end oplagt, havde jeg det dog så godt dér hos den rare, velsignede Nørregård. Hvor jeg glæder mig til, at du skal lære ham at kende.\nI onsdags talte jeg atter på lazarethet ... Det var rart for mig atter at komme derud. Bagefter gik jeg til Grundtvig og fik talt en del med ham. Når man sådan er hjemme hos ham, mærker man ret på hans affældige legeme, hvor gammel han er. Hans kone er nu i bedring.\nI tirsdags aftes var Dinesen herude ..


Skadedyrsbekæmper - Ledige job\nAnsøgningsfrist 13. november 2020, kl. 23:59\nØnsker du dig et afvekslende arbejde med stor selvstændighed i opgavevaretagelsen og masser af frisk luft, har vi måske jobbet til dig.\nVi søger en ekstra kollega til Helsingør Kommunes lille team af skadedyrsbekæmpere, som har til opgave at bekæmpe rotter i kommunen.\nVi har gennem de seneste år oplevet en stigning i antallet af rotteanmeldelser i kommunen og det har gjort, at vi nu skal udvide vores lille team af skadedyrsbekæmpere.\nDine opgaver bliver, sammen med de andre i teamet, at bekæmpe rotter i Helsingør Kommune i overensstemmelse med reglerne i rottebekendtgørelsen. Det betyder, at du i løbet af en arbejdsdag skal tale med mange forskellige mennesker og besøge et antal adresser, hvor der skal udlægges gift, opsættes fælder eller foretages røgprøve.\nDet kræver autorisation at udføre skadedyrsbekæmpelse, så hvis du ikke allerede har en autorisation, skal du være indforstået med at skulle følge de relevante kurser. Du skal ligeledes være indforstået med, at skulle indgå i en vagtordning i weekender og på helligdage.\nSkadedyrsteamet består i dag af 2½ medarbejdere. Teamet er tilknyttet Natur- og Miljøområdet, som er en del af Center for By, Land. I området løser vi næsten alle slags myndighedsopgaver inden for Natur- og Miljøbeskyttelse.\nTeamet er karakteriseret ved at prioritere samarbejde højt. Vi er en arbejdsplads med en uhøjtidelig omgangstone og engagerede kolleger, samt et stærkt fagligt miljø med rig mulighed for udvikling både fagligt og personligt.\nHelsingør Kommune har masser af natur, en lang kystlinje og et smukt landskab omkring Helsingørs historiske bykerne.\nhar en relevant baggrund, enten som skadedyrsbekæmper, som håndværker eller lignende\nhar erfaring med at arbejde som skadedyrsbekæmper eller har lyst til at prøve kræfter med området\ner venlig og imødekommende og god til at tale med alle slags mennesker\nbrænder for at yde kommunens borgere en god service\nkan arbejde selvstændigt og har mod til at træffe beslutninger\nArbejdstiden er 37 timer pr. uge og vi har flextid. Du ansættes efter gældende overenskomst mellem din organisation og Kommunernes Landsforening, og med indplacering på ny løn.\nFås ved henvendelse til sagsbehandler Dorthe Pedersen på tlf. 49 28 25 85 eller leder af Natur og Miljø, Annemarie Westh Jepsen på 49 28 25 05. Læs mere om Helsingør Kommune på www.helsingor.dk .\nVi skal have din ansøgning senest d. 13. november 2020.


Brug motionen som mentalt frikvarter\n07/01/2021 KL. 12:27\nDansk Vandrelaug skelner mellem det at vandre og en skovtur. En vandretur er noget, man planlægger, og sætter tid af til. Den kræver et par gode sko, påklædning efter vejret samt mad og drikke. Desuden bevæger man sig ofte et andet sted hen for at vandre. Billede: Mand vandrer i Garmisch-Partenkirchen i Bayern © DZT / Jan Lauer\nI løbet af de sidste år har vandrelysten for alvor fået fat i os, og den er ikke blevet mindre under Corona-pandemien. Alle kan være med, og når man har oplevet den danske natur, er der masser af gode vandrestier syd for grænsen, for selv om vi ikke kan rejse ud, må vi gerne drømme – og planlægge.\nFrisk luft, motion og et mentalt frikvarter.\nDet er gevinsterne, når man snører vandrestøvlerne og bevæger sig ud i naturen, og det er gået op for mange, for danskere er i stor stil blevet ramt af vandrelyst.\n”Før var det cykling og mountainbike, der hittede, men i de sidste fem år har vandring været en voksende trend over hele verden og især her i Europa. Jeg tror ikke, at det har toppet endnu,” siger Lis Nielsen, der er formand for Dansk Vandrelaugs Københavnsafdeling.\nCorona-pandemien har fået os at søge naturen endnu mere. En undersøgelse fra Friluftsrådet fra maj viste, at vi var mere ude i naturen under nedlukningen i foråret end normalt, og hver fjerde havde besøgt nye naturområder i perioden. Naturen holder nemlig aldrig lukket. Den er åben for alle og kræver hverken medlemskab eller dyrt udstyr.\n”Når vi bevæger os i naturen, er vi offline og stresser af. Naturen er et frirum, hvor man er til stede i nuet, og der er plads til alle. En vandretur giver både fysisk og psykisk velvære, for man sanser, dufter og oplever farverne anderledes, når man er i jordhøjde,” fortæller hun.\nNogle vandrer med motionen for øje og skyder en fart på seks kilometer i timen, mens andre tager den mere med ro og tager sig tid til at stoppe op og smage på skovjordbærrene eller kigge på svampe i skovbunden.\n”Når man vandrer, flyver tankerne frit, og hvis man går med andre, får man nogle dybere snakke end, hvis man mødes på en café. Der er en grund til, at erhvervslivet har taget ’walk’n’talk’ til sig. Det er fordi, man finder frem til nogle dybere lag, når man går,” forklarer Lis Nielsen.\nI Tyskland er vandring en livsstil, og landet har over 300.000 kilometer markerede vandreruter. Billede: Par på vandring i Chiemgau i Bayern © DZT/ Günther Standl\nVandring er en livsstil i Tyskland\nI Danmark er vandreruterne Gendarmstien i Sønderjylland, Molsbjerge på Djursland og Marskstien gennem Tøndermarsken certificeret af den europæiske vandreorganisation, European Ramblers Association, som vandreruter på et særligt højt internationalt niveau. Men vil man opleve noget andet end den danske natur, behøver man blot kigge syd for grænsen.\n”Vandring er en livsstil for mange tyskere, og der findes flere vandrevenlige regioner, hvor man kan vandre på nye ruter hver dag i to uger. Deres ældste vandreorganisation har eksisteret i 175 år, mens vi i Dansk Vandrelaug lige har fejret vores 90-års fødselsdag,” fortæller Lis Nielsen.\nI Tyskland venter over 200 vandreruter, og i de vandrevenlige regioner er en stor del af turismen centreret omkring vandreruterne. F.eks. er de lokale busser tilpassede ruterne og vandrenes behov.\n”I Danmark kører busserne typisk mindre i weekender og ferier, så det kan være svært at komme ud til ruterne uden bil, men i Tyskland er det modsat.”\nVandretur i ingenmandsland\nI Tyskland venter der vanderne store skove, hedelandskaber, klipper og floder tilsat masser af historie og kultur. I Harzen kan man f.eks. følge ’Der Harzer Grenzweg’, som er den tidligere østtyske ’dødsstribe’ – et område, der blev holdt fri for vegetation, så grænsevagterne bedre kunne holde øje med eventuelle grænseoverløbere. I dag er området en grøn korridor, hvor man fornemmer det gamle ingenmandsland mellem øst og vest.\nI mange år har den spanske pilgrimsrute Caminoen været populær blandt vandre. Fra forskellige steder i Europa løber pilgrimsveje, der fører til pilgrimsbyen Santiago de Compostela i Spanien, og i Tyskland hedder ruten Jacobsweg og regnes af katolikker for en af de tre vigtigste pilgrimsruter.\n”Når man vandrer, får man oplevelserne ind under huden på en anden måde, end hvis man parkerer sin bil på parkeringspladsen. Man falder nemmere i snak med de lokale, for det er, som om når man kommer til fods og har gjort en indsats for at komme til området, er det nemmere at komme i snak med folk,” siger Lis Nielsen.\nHun har udgivet flere bøger, blandt andet ’Vandring i Europa, som gennemgår 22 ruter i Europa, og her er masser af inspiration at hente til både øvede og knap så øvede vandrere.\n”Vi kan ikke rejse ud i verden lige nu, men vi må godt drømme og planlægge den næste vandretur,” understreger Lis Nielsen.\n”Tyskland er mange lande i ét, og natur og byggestil er meget varieret fra område til område. Man kan vandre i Tyskland i årevis og stadig finde nye stier,” siger Lis Nielsen. Billede af Bad Wildungen: UNESCO verdensarv - Hutewald i Nationalparken Kellerwald-Edersee © DZT / Francesco Carovillano


Om SUPERAENA Leveringsoplysninger\nKurererne leverer mellem mandag og fredag mellem kl. 08.00 og 18.00. Alle leverancer skal underskrives for. Ved levering, skal du kontrollere emballagen for skade. Hvis det ser ud til at produkterne er beskadigede, må du ikke acceptere forsendelsen.\nHvor kan jeg sende min ordre?\nKurererne kommer til dit hjem- eller arbejdsadresse i Belgien, Danmark, Frankrig, Tyskland, Italien, Luxembourg, Nederlandene, Norge, Spanien, Sverige, Tjekkiet, Finland, Polen og Det Forenede Kongerige *. Bemærk venligst, at kurererne ikke leverer til postkasser.\n* Desværre kan vi ikke sende til oversøiske departementer og territorier i de ovennævnte lande, Kanaløerne, Gibraltar, Isle of Man, Isle of Wight, Shetlandsøerne, Andorra, Ceuta, Melilla, De Kanariske Øer, Campione d'Italia , Città del Vaticano, Livigno, San Marino, Monaco, Büsingen am Hochrhein, Helgoland, Grønland og Færøerne. Eventuelle ordrer adresseret til disse placeringer vil blive annulleret.\nKlik på spor og spornummer, som du finder i Shipping Confirmation email. Derefter skal du gå til sporets og sporafsnittet på kurerens websted og udfylde dit spor og spornummer, som du kan finde i Shipping Confirmation email.\nHvornår vil du sende min ordre?\nVi ønsker, at du får dit nye køb så hurtigt som muligt! Derfor begynder vi at forberede dine ordrer, så snart vi modtager din betaling. Hvis et varen du bestilte ikke er på lager, vil vi forsøge at få det fra et af vores lager i andre lande og sende det fra derfra. I så fald kan ordrenes behandlingstid og leveringstid være lidt længere.\nHvis du bestiller din bestilling i weekenden, begynder vi at behandle den på den følgende mandag.\nStandard Leveringstider er 3-6 forretningstider, hvis vi sender sko fra lageret i Holland.\nStandard Leveringstider er 8-12 forretningstider, hvis vi sender sko fra lageret i USA eller Asien.\nBemærk: Leveringstiderne nævnt af os er kun indikationer og garanteres ikke. Den seneste leveringstid er 30 dage. Vi forsøger at informere dig om eventuelle forsinkelser, så vidt muligt. For så vidt som loven tillader det, er vi ikke ansvarlige for eventuelle skader som følge af forsinket levering.\nJeg har modtaget noget andet end hvad jeg bestilte! Hvad nu?\nOuch, vores dårlige! I sjældne tilfælde kan det ske, at en forkert genstand sendes ud på grund af en menneskelig fejltagelse. Kontakt venligst vores kundeservice team omgående for at informere os om problemet. Vi vil gøre alt, hvad vi kan for at løse det for dig.\nEt emne mangler fra pakken. Hvordan kan du hjælpe?\nBemærk: Vi råder dig generelt til at nægte levering, hvis den ydre kasse virker beskadiget, for lys for indholdet eller manipuleret med. I så fald returneres pakken automatisk til os, og vi refunderer dig for varen / varerne.\nHvis du er klar over, at en vare mangler efter leveringen, bedes du straks kontakte vores kundeserviceteam (under alle omstændigheder inden for 2 dage efter leveringen). Vores team vil starte en undersøgelse med kureren. Da vi måske beder dig om billeder af den ydre kasse, skal du ikke smide den væk. Hvis det er bekræftet, at varen tabt i transit, vil vi selvfølgelig refundere dig for de manglende produkter.


Éndags billetter til #SmukFest i Skanderborg – Radio Max Danmark\nÉndags billetter til #SmukFest i Skanderborg\n4 februar 2015 Musiknyt\nSå er det i dag man begynder salget af endagsbilletter til Smukfest 2015 – og ved samme lejlighed præsenterer man lidt af dagsprogrammerne på årets festival. Her kan du bl.a. se at Tiësto og The Minds of 99 spiller onsdag, Hardwell og Lenny Kravitz er på om torsdagen, Avicii og De Eneste To fredag, Beck, Suspekt og S!vas indtager bøgeskoven lørdag – mens Dizzy Mizz Lizzy er med på festens sidste dag, søndag den 9. august.\nSe dagsprogrammet – lige her.\nDer er allerede godt gang i salget af vores partoutbilletter og i dag kl. 10.00, starter man også salget af endagsbilletter til alle festivaldagene. Det kræver enten partout- eller endagsbillet at bo på festivalens campingpladser, at hænge ud i Sherwood, køre i shuttlebus og benytte langtidsparkeringen.\nLæs mere om alle billettyper her.\nEndnu 10 navne er klar til programmet for Smukfest 2015 – hvor den amerikanske powersangerinde Beth Hart og de sofistikerede engelske hitmagere i 10cc får følgeskab af stærke danske navne som Ukendt Kunstner, Jokeren, Poul Krebs, Carpark North, Johnny Madsen, Danser med Drenge, Bottled In England og Morten Breum.


Pilsener fra Vielanker Brauhaus\n19. juni 2010 20:18 af EgernGammelmoster\nEn gave fra Y og Mary skulle smages før kampen. Det er en meget klar og flot ravgul øl.\nDen smager godt, men har dog en bitter eftersmag.\nVi prøver én mere under kampen, og så håber vi på sejr til DK.\n22. maj 2010 12:24 af Ment0\nY og M har været været på bryggeribesøgsweek-end og har hjembragt øl vi i dag skal smage. Den første på programmet er en Pilsener som ud over at falde indenfor kategorien tysk Landbier rammer lige i skabet. Det er ikke Tysklands største smagsoplevelse indenfor Landbier, men det er heller ikke den dårligste! Godt klaret af et bryggeri fra Mecklenburg Vorpommern.\n22. maj 2010 12:07 af KilkennY\nDenne Vielanker Pils er flaskeudgaven, og smagt som første øl til dagens G2b arbejde.\nFarven på øl og skum er typisk pilsner. Duften er kornet samt en gær. Smagen er ekstrem kedelig i forhold til det som jeg mindes fra da jeg smagte den fra fad i Bryggeriets gårdhave.\nEt godt råd herfra: Smag den på stedet. Den er ikke værd at tage med hjem i flaskeform.\n22. maj 2010 11:59 af Masn\nJamen, så starter denne G2B-arbejds-dag jo stille og nænsomt op.\nKilkennY og Mary har været så flinke, at tage en bredside Vielanker øl med hjem fra deres besøg.\nDenne pilsner er strågul og meget frisk i smagen.\nLet drikkelig og behagelig.\nDen må smage mig rigtig godt, for jeg er færdig med den længe inden de andre to er halvvejs.\n3. maj 2010 09:38 af KilkennY\nVielanker Pils blev smagt fra fad i Vielankers egen Biergarten ved bryggeriet, i en hyggelig atmosfære og i dejligt solskinsvejr.\nPilsneren er flot diset lysgul, og skummet er godt holdbart og hvidt. Duften er frisk og liflig med en anelse citrus og er tydeligt præget af byggens malt. Maltsmagen er kraftig og meget god. Eftersmagen er kraftfuld og læskende. Kulsyren svag, blød, mild og behagelig.\nEn super pilsner der for mig, kun er blevet overgået af Pilsner Urquell frisk fra fad på bryggerimuseet i Pilzn.\n19. maj 2008 10:14 af Maria\nFra fad på Vielanker Brauhaus. Det er en uklar, gylden pils med et flot skum. Duften er præget af humle og let malt. Smagen har en let sødme, lette maltnoter og et godt humlebid med en frisk, let tør citruspræget bitterhed.


Hvad ønsker kvinder sig mest i gave? Find inspiration til svaret her\n/ Hvad ønsker kvinder sig mest i gave?\nHvad ønsker kvinder sig mest i gave?\nHvad ønsker kvinder sig mest i gave? Når du skal på jagt efter den perfekte gave til kvinder, bliver du tit som mand sat på en hård opgave. Det er forskelligt hvad kvinder ønsker sig i gave, nu det logisk nok varier fra person til person, hvad den enkelte kvinde ønsker sig.\nNogle kvinder sætter pris på, at få en af de personlig gaver, hvor de kan se, at du har brugt tid på at finde noget personligt til lige præcis dem. Andre kvinder foretrækker at få et gavekort som gave, fordi de måske ikke mangler noget specifikt lige nu, men ved at de kommer til at købe noget i dén butik på et senere tidspunkt.\nGavekort som gave er også en ide, til de kvinder der sparer op til en dyrere ting, som der skal flere til at give penge til. De fleste kvinder sætter dog pris på en personlig og unik gave fra deres bedre halvdel, da det viser at denne stadig kender hende, og han gider at bruge tid og kræfter på at gøre hende glad.\n1 Hvilken gave kvinder altid kan bruge?\n2 Trods dig selv, og vær romantisk\n3 En gave med kvalitet frem for kvantitet\nHvilken gave kvinder altid kan bruge?\nDe fleste kvinder nyder velvære og selvforkælelse på den ene eller anden måde, hvad enten det er at få en massage i ny og næ, gå til frisøren og få sat håret eller snuppe en kop kaffe og et stykke kage på sin fridag, også selv om disse ting måske ikke bliver nævnt som gaveønsker fra hende.\nDer findes mange måder kvinder forkæler sig selv på, men det vigtige er, at det er noget der får dem til at slappe af og få det godt med sig selv på. Derfor er det mange gange en god idé at give kvinder en oplevelsesgave, hvor du som manden i hendes liv, eller en veninde, kan give hende noget hun nyder. En forkælelses gave til kvinder indenfor oplevelser kunne være; massage, wellness, et oplevelsesgavekort til brunch, restaurant besøg, hotelophold, en tur til frisøren, en billet til en koncert, en teaterbillet, eller en biograftur – Bliv inspireret ved Duglemmerdetaldrig oplevelsesportal her\nTrods dig selv, og vær romantisk\nDen her er til dig der sidder og tænker: ”jamen hun mangler jo ikke noget?” – jo hun gør, din tid og opmærksomhed. De fleste gange vil kvinder sætte meget mere pris på en gave der kommer fra hjertet, end fra kreditkortet, derfor – giv hende en oplevelse hun ikke vil glemme, og noget som i sammen kan huske tilbage på som en god gave og oplevelse.\nGiv hende en gave hvor i kan nyde hinanden, på et hotelophold, en wellness dag eller et besøg på en fin restaurant, hvor der ikke bliver sparet på noget. Det betyder noget for kvinder at mændene tager styringen, og giver en gave hvor det er dem der har kontrollen og har planlagt hvad de skal lave, så kvinderne kan læne sig tilbage og bare nyde oplevelsen. Hvis i plejer at tage i biografen og er glad for film, så overrask hende med en tur i teateret, det vil være et overraskelsesmoment, og en tur i aldrig vil glemme fordi det ikke er noget i plejer at gøre.\nKvinder elsker når mænd er modige, og tør tage chancer og hoppe ud i noget nyt, da det tit i et længerevarende forhold, kan gå hen og blive hverdagsagtigt.\nHvis du ønsker den romantiske gave der koster under 100 kr. men smelter hendes hjerte tusinde gange, så overvej at købe den romantiske gadget; Kærlighedspiller. En super romantiske gaveide som du kan finde og læse meget mere om ved Coolstuff lige her – Den tager kegler ved alle.\nEn gave med kvalitet frem for kvantitet\nDu må ikke være bange for at give hende én god creme frem for 5 ”hverdags produkter” – kvalitet er bedre end kvantitet. Nogen gange vælger hun bare den samme Nivea creme fra Føtex fordi den er billig og på tilbud. Andre gange går i måske inde i byen og kigger vinduer i Matas eller på apoteket, hvor der er nogle lækre plejeprodukter hun ville ønske hun havde, men som hun ikke nænner at købe fordi de er for dyre!\nOpfang de små hints og signaler, og køb dén creme der vil gøre hendes hud silkeblød og lækker, eller netop dén parfume, hun kun tør drømme om stod på hendes badeværelse.\nDer er dog en gave hvor kvantitet kan skabe kvalitet, hvis du fx laver en stor gavekurv med en masse små ting som hun elsker, hvor du viser at du kender din kvinde! Den kan fx være fyldt med; en buket af den første blomst du gav hende, hendes yndlings vin, hendes yndlings snacks, parfumen hun altid har på, små billeder du har rammet ind af jeres rejser sammen, et vedhæng til hendes halskæde, hendes yndlingschokolade og meget, meget mere.\n4.8/5\t(45 Reviews)\nHvad skal du give en pige i julegave?


Københavnere synes godt om vindmøller | OrganicToday.dk\n27. januar 2017 | Af Gustav Bech\nENERGI – Opbakning blandt 85 procent af københavnerne til at opføre flere vindmøller i Øresund og andre steder i kommunen.\nKøbenhavns Kommunes og HOFORs ønske om at opføre vindmøller flere steder i kommunen og i Øresund ved København får solid opbakning fra byens indbyggere.\nI en undersøgelse blandt 1.197 københavnere i alle aldre bakker hele 85 procent op om, at der bliver bygget nye vindmøller i Øresund, og 71 procent ser gerne, at der kommer flere nye vindmøller på land i de ydre havneområder, for eksempel ved Lynetten.\nVil være verdens første CO2-neutrale hovedstad\n- Vi havde naturligvis håbet på et positivt resultat, men det er helt overvældende, at så mange københavnere går ind for at udbygge den vedvarende energi, siger Morten Kabell, teknik- og miljøborgmester (Enhl.).\n- Det tegner godt for kommunens ambition om at blive verdens første CO2-neutrale hovedstad og fastholde Danmarks grønne førerposition ude i verden. Har vi borgernes opbakning til at rejse vindmøller, ja så går det nu engang meget lettere, siger han.\nUndersøgelsen viser da også en klar opbakning til Københavns klimaplan, der skal gøre København CO2 neutral i 2025. Hele 87 procent svarer, at de synes »meget godt« eller »godt« om klimaplanen. Og det vækker også glæde hos overborgmester Frank Jensen (S).\n- Det er dejligt at opleve, at københavnerne i så stort omfang deler de grønne målsætninger, vi har for udviklingen af vores dejlige by. København er ambitiøs på klimaområdet, og vi skal stramme os an og være innovative og modige, hvis vi skal nå målsætningen om at blive verdens første CO2-neutrale hovedstad, siger han.\nOgså når det kommer til de efterhånden mange eksisterende vindmøller i eller omkring København, er borgerne positive.\n70 procent synes godt om de store vindmøller på Prøvestenen på Amager, og 76 procent kan godt lide havmøllerne på Middelgrunden i Øresund meget tæt på byen. 83 procent af de adspurgte finder, at de mange vindmøller er et grønt vartegn, der viser, at København er en grøn hovedstad.\n- Det kræver meget strøm at drive en moderne storby som København. Jeg er lykkelig for, at københavnerne støtter så massivt op om fremtidens rene og vedvarende energi. Københavnerne lever i dag side om side med både store kraftværker og høje vindmøller, så de ved, hvad de taler om, når de siger, at de gerne vil have flere møller i byen, siger Lars Therkildsen, adm. direktør i HOFOR.\n70 procent synes godt om de store vindmøller på Prøvestenen på Amager.\n- Det er selvfølgelig godt, at borgerne mener, at hverken lyden fra vindmøller eller deres udseende skal stå i vejen for opførelsen af dem. Men det er samtidig vigtigt at påpege, at møllerne ikke bliver stillet op, før vi er helt sikre på, at alle krav og miljøhensyn er overholdt, siger Lars Therkildsen.\n87 procent af københavnerne synes ”godt” eller ”meget godt” om målsætningen om at København bliver CO2 neutral hovedstad.\n83 procent mener, at vindmøllerne i og ved København viser, at København er en grøn hovedstad.\n70 procent synes godt om vindmøllerne på Prøvestenen, Amager.\n71 procent er positive overfor muligheden for, at der bygges nye vindmøller i Københavns ydre havneområder.\n76 procent synes godt om havvindmøllerne ved Middelgrunden ud for København.\nI forhold til Københavns Kommunes målsætning om at blive CO2-neutral i 2025, forventes det i det seneste Roadmap for Københavns Klimaplan, at vindmøller i 2025 bidrager med en reduktion på 314.000 tons CO2, svarende til ca. 35 procent af den samlede CO2-reduktion.